marsh-mellow/assamese_wikipedia huggingface dataset:
হিৰমি কাৱাকামি (;  , জন্ম:১৯৫৮) এগৰাকী জাপানী সাহিত্যিক; যাক তেওঁৰ অসামান্য কল্পকাহিনী, কবিতা আৰু সাহিত্য সমালোচনাৰ বাবে জনা যায় তেওঁ তেওঁৰ সাহিত্যিক অৱদানৰ বাবে আকুটাগৱা প্ৰাইজ, দ্য তানজাকি প্ৰাইজ, দ্য য়মিউৰি প্ৰাইজ তথা আইজুমি প্ৰাইজকে ধৰি বহুকেইটি জাপানী সাহিত্য বঁটা লাভ কৰিছে তেওঁ লেখাৰ আধাৰত চলচ্চিত্ৰ নিৰ্মাণ হোৱাৰ লগতে তেওঁৰ লেখা প্ৰায় ১৫ টা ভাষালৈ অনুবাদ হৈছে

প্ৰাৰম্ভিক জীৱন আৰু শিক্ষা
১৯৫৮ চনত কাৱাকামিৰ জন্ম হৈছিল আৰু চুগিনামিৰ ওচৰৰ তাকাইডত তেওঁ ডাঙৰ-দীঘল হৈছিল  ১৯৮০ চনত তেওঁ অচানমিজু ৱুমেনচ্ কলেজৰপৰা স্নাতক ডিগ্ৰী লয়

কৰ্মজীৱন
স্নাতক ডিগ্ৰী লোৱাৰ পিছত কাৱাকামিয়ে এনডব্লিউ-এছএফৰ বাবে লিখা আৰু সম্পাদনা কৰিবলৈ আৰম্ভ কৰে এইখন আছিল এখন জাপানী কল্প বিজ্ঞান আলোচনী ১৯৮০ চনত তেওঁৰ চুটি গল্প সু-সিমকু এনডব্লিউ-এছএফত প্ৰকাশ হয় তেওঁ মাধ্যমিক স্কুল আৰু হাইস্কুলত বিজ্ঞানো পঢ়াইছিল; কিন্তু তেওঁৰ স্বামীয়ে কামৰ বাবে নিবাসস্থান সলনি কৰাৰ পিছত কাৱাকামি গৃহিণী হৈ পৰে 

১৯৯৪ চনত, ৩৬ বছৰ বয়সত, কামিচামা (গড) শীৰ্ষক চুটি গল্পৰ সংকলনৰ সৈতে কল্প-কাহিনী কথক হিচাপে কাৱাকামিয়ে আত্মপ্ৰকাশ কৰে  ১৯৯৬ চনত হেবি ৱ ফুমি (ট্ৰেড অন আ স্নেক)-এ জাপানৰ অন্যতম সন্মানীয় সাহিত্য বঁটা আকুটাগৱা প্ৰাইজ লাভ কৰে  পিছত ইয়াক ৰেকৰ্ড অৱ আ নাইট টু ব্ৰিফ শীৰ্ষকেৰে ইংৰাজীলৈ অনুবাদ কৰা হয়  তেওঁ ২০০১ চনত তেওঁৰ উপন্যাস চেনচেই ন কাবান (দ্য ব্ৰিফকেছ অৰ ষ্ট্ৰেঞ্জ ৱেডাৰ ইন টকিঅ)ৰ বাবে তানিজাকি বঁটা লাভ কৰিছিল, যি হৈছে ত্ৰিশ বছৰীয়া এগৰাকী মহিলা আৰু তেওঁৰ প্ৰাক্তন শিক্ষক, সত্তৰৰ দশকৰ এজন পুৰুষৰ মাজত বন্ধুত্ব আৰু ৰোমাঞ্চৰ বিষয়ে এক প্ৰেমকাহিনী  ফুকুশিমা দাইচি পাৰমাণৱিক দুৰ্যোগৰ পিছত, কাৱাকামিয়ে তেওঁৰ প্ৰথম চুটি গল্প কামিচামা (গড) পুনৰ লিখিছিল, মূল প্লটটো একে ৰাখি ফুকুশিমাৰ ঘটনাবোৰ কাহিনীটোত অন্তৰ্ভুক্ত কৰিছিল 

২০১৪ চনত, কাৱাকামিৰ ২০০৩ চনৰ একে নামৰ উপন্যাসৰ ওপৰত আধাৰিত আৰু য়ুটাকা টেকেনুচি আৰু মাচিক অন অভিনীত নিশিনো য়ুকিহিক ন কই টু বকেন চলচ্চিত্ৰখন জাপানত দেশজুৰি মুক্তি দিয়া হয় সেই বছৰেই কাৱাকামিৰ উপন্যাস চুইচেই () য়ে প্ৰকাশ কৰে চুইচেইয়ে ২০১৫ চনত ৬৬ তম ইয়োমিউৰি বঁটা লাভ কৰিছিল, বাছনি সমিতিৰ সদস্য য়ক অগাৱাই সাহিত্যৰ দিগন্ত সম্প্ৰসাৰিত কৰাৰ বাবে কিতাপখনৰ প্ৰশংসা কৰিছিল  ২০১৬ চনত কদানশাৰ দ্বাৰা প্ৰকাশিত কাৱাকামিৰ ১৪ টা চুটি গল্পৰ সংকলন অকিনা তৰি নি চাৰাৱাৰেনি য়ই (), ৪৪তম ইজুমি কিয়ুকা প্ৰাইজ ফৰ লিটাৰেচাৰ লাভ কৰে

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:জাপানৰ ব্যক্তি
শ্ৰেণী:সাহিত্যিক
হিৰা দেৱী ৱাইবা (; ৯ ছেপ্টেম্বৰ ১৯৪০  ১৯ জানুৱাৰী ২০১১) হ'ল এগৰাকী নেপালী ভাষাৰ ভাৰতীয় লোক সংগীত শিল্পী তেওঁক নেপালী লোক সংগীতৰ অগ্ৰদূত ৰূপে জনা যায় তেওঁ গোৱা 'চুৰা তা হয়না অষ্টুৰা' তামাং চেল' লোক-সংগীতৰ ৰেকৰ্ডিং হোৱা প্ৰথমটো গীত তামাং চেল' নেপালী লোক গীতৰ অন্তৰ্গত ১৯৭৪ চনৰপৰা ১৯৭৮ চনলৈ এইচ এম ভিত এলবাম কৰা হিৰা দেৱী ৱাইবা প্ৰথমগৰাকী নেপালী লোক গায়িকা তেওঁ অল ইণ্ডিয়া ৰেডিঅ'ৰো প্ৰথমগৰাকী গ্ৰেড এ নেপালী লোক গায়িকা আছিল তেওঁ সেইগৰাকী গায়িকা ৰূপেও প্ৰথম আছিল যাৰ মিউজিক এলবাম নেপালৰ বিখ্যাত মিউজিক ঘৰানাই ৰেকৰ্ড কৰিছিল আৰু প্ৰকাশ কৰিছিল

 জীৱন আৰু সংগীত 
কুৰচেঙৰ ওচৰৰ আম্বুটিআ চাহ বাগানৰ এটি সংগীত সাধকৰ পৰিয়ালত হিৰা দেৱী জন্মিছিল তেওঁ আছিল নেপালী লোক সংগীতৰ সাধক তেওঁৰ দেউতাক আছিল সিং মান সিং ৱাইবা আৰু মাক টিচেৰিং দলমা তেওঁৰ চল্লিশ বছৰীয়া সংগীত জীৱনত তেওঁ প্ৰায় তিনিশ লোক সংগীত গাইছে ১৯৬৬ চনত নেপাল ৰেডিঅ'ত তেওঁৰ তিনিটা গানৰ ৰেকৰ্ডিং হৈছিল সেয়াই তেওঁৰ সংগীত জীৱনৰ আৰম্ভণি ১৯৬৩ চনৰপৰা ১৯৬৫ চনলৈ কুৰচেঙৰ অল ইণ্ডিয়া ৰেডিঅ'ত তেওঁ ঘোষিকা ৰূপে কাম কৰিছিল

'ফাৰিয়া লাইদিয়েচন', 'অঔৰা দৌদি জানদা', 'ৰামৰি ত ৰামৰি' হ'ল ৱাইবাৰ জনপ্ৰিয় গীতসমূহৰ ভিতৰত তিনিটা দেউতাকলৈ শ্ৰদ্ধাঞ্জলি ৰূপে ২০০৮ চনত শিলিগুড়িৰ কদমতলাত 'ৱাইবাই এচ এম ৱাইবা ইণ্টাৰনেচনেল মিউজিক আৰু ডান্স একাডেমী' আৰম্ভ কৰে

 মৃত্যু 
২০১১ চনৰ ১৯ জানুৱাৰী তাৰিখে ৭১ বছৰ বয়সত হিৰা ৱাইবাৰ মৃত্যু ঘটে নিজৰ ঘৰত হোৱা এটি অগ্নিকাণ্ডত তেওঁ অগ্নিদগ্ধ হৈছিল তেওঁৰ দুটি সন্তান নৱনীত আদিত্য ৱাইবা আৰু সত্য আদিত্য ৱাইবা, দুয়ো সংগীতশিল্পী

 পুত্ৰ আৰু কন্যাৰ শ্ৰদ্ধাঞ্জলি
২০১৬- ১৭ চনত হিৰা দেৱী ৱাইবাই গোৱা কিছু শীৰ্ষস্থানীয় গীত পুনৰ ৰেকৰ্ডিং কৰি তেওঁৰ সন্তানদ্বয়ে মাকলৈ শ্ৰদ্ধাঞ্জলি জ্ঞাপন কৰে ৱাইবাৰ জী নৱনীতে গীতসমূহ গায় আৰু পুত্ৰ সত্য আদিত্যই মালৈ শ্ৰদ্ধাঞ্জলি নাম দি ইয়াক প্ৰকাশ আৰু প্ৰচাৰ কৰে

 বঁটা 
১৯৮৬ চনত নেপালী একাডেমী অৱ দাৰ্জিলিঙে হিৰা দেৱীক মিত্ৰাসেন পুৰস্কাৰ প্ৰদান কৰে ১৯৯৬ চনত তেওঁ চিক্কিম চৰকাৰৰ মিত্ৰাসেন স্মৃতি পুৰস্কাৰ, ভানু একাডেমী পুৰস্কাৰ, ২০০১ চনত আগম সিং গিৰি পুৰস্কাৰ আৰু গোৰ্খা চহীদ সেৱা সমিতিৰ জীৱনজোৰা সাধনা বঁটা লাভ কৰে নেপাল চৰকাৰে তেওঁক নাইটহুদ উপাধি দিয়ে, লগতে তেওঁ সাধনা সন্মান আৰু মাধুৰিমা ফুল কুমাৰী মাহাতু বঁটা পায়

 তথ্য সংগ্ৰহ 

 বাহ্যিক সংযোগ 
 
   ' 
 '     '
 '     '
      -    '
      -    '
 '      -   '

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় কণ্ঠশিল্পী
আশ্ৰাফুল হুছেইন আলম () এজন বাংলাদেশী ফ্ৰীলেঞ্চাৰ মিউজিক ভিডিঅ মডেল আৰু ছচিয়েল মিডিয়াত সক্ৰিয় অভিনেতা, যাক হিৰ আলম বুলিও জনা যায় তেওঁ বাংলাদেশী চলচ্চিত্ৰ উদ্যোগৰ সদস্য নহয়; এজন স্বতন্ত্ৰ শিল্পী হিচাপে তেওঁ কাম কৰে আৰু ছচিয়েল মিডিয়াত সেয়া শ্বেয়াৰ কৰে

প্ৰাৰম্ভিক জীৱন আৰু কৰ্মজীৱন
চিডি বিক্ৰীৰে কৰ্মজীৱন আৰম্ভ কৰা আলমে পাছলৈ ছেটেলাইট টিভি সংযোগৰ ব্যৱসায় এটাত জড়িত হয় তেওঁ এটা চখ হিচাপে সংগীত ভিডিঅ নিৰ্মাণ কৰিবলৈ আৰম্ভ কৰে  ২০১৫ চনত তেওঁৰ কিছুমান সংগীত ভিডিঅ ভাইৰেল হয় আৰু তেওঁ বাংলাদেশত অনলাইন ট্ৰলিং আৰু মীমৰ জনপ্ৰিয় বিষয়-বস্তু হৈ পৰে ডিচেম্বৰ ২০১৮ লৈকে আলমে এখন পূৰ্ণদৈৰ্ঘ্য চলচ্চিত্ৰত অভিনয় কৰিছে

এনএছডি-স্নাতক মহেশ ৰূপৰাও ঘোডেশ্বৰৰ দ্বাৰা পৰিচালিত আলমৰ ওপৰত আধাৰিত এখন হিন্দী নাটক ২০১৯ চনত আহমেদাবাদ আৰু মুম্বাইত মঞ্চস্থ হয় ই এখন কাল্পনিক জীৱন-ভিত্তিক নাটক আছিল

 বাংলাদেশৰ ২০১৮ চনৰ সাধাৰণ নিৰ্বাচনত প্ৰাৰ্থিত্ব 
২০১৮ চনত আলমে বাংলাদেশৰ সাধাৰণ নিৰ্বাচনত প্ৰতিদ্বন্দ্বিতা কৰাৰ সিদ্ধান্ত লয় আৰু তেওঁ ১১তম ৰাষ্ট্ৰীয় নিৰ্বাচনত অৱতীৰ্ণ হোৱাৰ মানসেৰে বগুৰা-৪  সমষ্টিৰ বাবে জাতীয় পাৰ্টি (ইৰশাদ)ৰ প্ৰাৰ্থিত্ব প্ৰপত্ৰ ক্ৰয় কৰে কিন্তু জাতীয় পাৰ্টিয়ে তেওঁৰ প্ৰাৰ্থিত্ব অস্বীকাৰ কৰে পাছত তেওঁ নিৰ্দলীয় প্ৰাৰ্থী হিচাপে নিৰ্বাচনত অৱতীৰ্ণ হোৱাৰ সিদ্ধান্ত লয় বাংলাদেশ নিৰ্বাচন আয়োগে প্ৰথমে তেওঁৰ মনোনয়ন গ্ৰহণ কৰা নাছিল কিন্তু ১০ ডিচেম্বৰত উচ্চ ন্যায়ালয়ে নিৰ্বাচন আয়োগক তেওঁৰ প্ৰাৰ্থিত্ব প্ৰপত্ৰ গ্ৰহণ কৰিবলৈ নিৰ্দেশ দিয়াত আলমে নিৰ্দলীয় প্ৰাৰ্থী হিচাপে নিৰ্বাচনত প্ৰতিদ্বন্দ্বিতা কৰে তেওঁৰ প্ৰাৰ্থিত্বই প্ৰচাৰ মাধ্যমৰ ইমানে মনোযোগ আকৰ্ষণ কৰিছিল যে ২০১৮ চনত তেওঁ বাংলাদেশত গুগল ছাৰ্চ ট্ৰেণ্ডত শীৰ্ষৰ ১০জন লোকৰ ভিতৰত স্থান লাভ কৰে আৰু  খালেদা জিয়াৰ পিছতে তেওঁ দ্বিতীয় স্থানত থাকে নিৰ্বাচনত অৱশ্যে তেওঁ মাত্ৰ ৬৩৮টা ভোট লাভ কৰি পৰাজিত হয় আৰু বি.এন.পি.ৰ প্ৰাৰ্থী মোছাৰফ হুছেইনে সেই সমষ্টিৰ আসনত জয় লাভ কৰে

 ব্যক্তিগত জীৱন 
আলম বৰ্তমান বগুৰাৰ ওচৰৰ এৰুলিয়াত পত্নী চুমি, সন্তান আলো আৰু কবীৰৰ সৈতে বাস কৰে যৌতুকৰ বাবে তেওঁৰ পত্নীক আক্ৰমণ কৰাৰ অভিযোগত তেওঁক ২০১৯ চনৰ মাৰ্চত গ্ৰেপ্তাৰ কৰা হৈছিল

চলচ্চিত্ৰপঞ্জী
মাৰ ছক্কা (২০১৭)

 প্ৰসংগসমূহ 

শ্ৰেণী:বাংলাদেশৰ ব্যক্তি
শ্ৰেণী:কণ্ঠশিল্পী
শ্ৰেণী:অভিনয় শিল্পী
শ্ৰেণী:জীৱিত ব্যক্তি
শ্ৰেণী:ইউটিউবাৰ
হিৰোইন  ()  ২০১২ চনৰ, মধুৰ ভাণ্ডাৰকাৰৰ পৰিচালিত আৰু ৰচিত এখন ভাৰতীয় হিন্দী ভাষাৰ নাট্যধৰ্মী ছবি ভাণ্ডাৰকাৰ ছবিখনৰ সহ-প্ৰযোজকো বৰ্তমান কেৰিয়াৰৰ অৱনতি ঘটা, এসময়ৰ সফল চলচ্চিত্ৰ অভিনেত্ৰী এগৰাকীৰ জীৱনক কেন্দ্ৰ কৰি হিৰোইনৰ ছবিৰ কাহিনী আগবাঢ়িছে  ছবিৰ  নায়িকা  কৰীনা কাপুৰ অন্য মূল চৰিত্ৰত আছে অৰ্জুন ৰামপাল আৰু ৰনদীপ হুদা ইয়াৰ উপৰিও সহযোগী চৰিত্ৰত অভিনয় কৰিছে শ্বাহানা গোস্বামী, ৰাকেশ বাপত, দিব্যা দত্ত, হেলেন, শিল্পী শৰ্মা, মুগ্ধা গডছে আৰু লিলেটে ডুবেই

কাপুৰৰ ৩২তম জন্মদিনৰ লগত সংগতি ৰাখি ২০১২ চনৰ ২১ ছেপ্টেম্বৰত ২০০০ খন পৰ্দাত হিৰোইন মুক্তি পায় ছবিখনে সমালোচকৰ মিশ্ৰিত-ইতিবাচক  মতামত পায় যদিও কাপুৰৰ অভিনয়ে ব্যাপক প্ৰশংসা লাভ কৰে আৰু ছবিখনত কৰা তেওঁৰ অভিনয়ক অন্যতম শ্ৰেষ্ঠ অভিনয় বুলি গণ্য কৰা হয় কাপুৰে ৫৮তম ফিল্মফেয়াৰ বঁটাত শ্ৰেষ্ঠ অভিনেত্ৰীৰ মনোনয়ন পায়
বক্স অফিচ
ঘৰুৱাভাৱে ছবিখনে মুক্তিৰ দিনটোত ৬.৮২ কোটি টকা (৭ লাখ ৮০,০০০ মাৰ্কিন ডলাৰ) উপাৰ্জন কৰে সপ্তাহৰ শেষৰ ফালে হিৰোইনৰ গড় আয়  ২১.২৬ কোটি টকা (২.৪ মিলিয়ন মাৰ্কিন ডলাৰ) ছবিখনে প্ৰথম সপ্তাহত ৩০.০৯ কোটি টকা (৩.৪ মিলিয়ন মাৰ্কিন ডলাৰ) সংগ্ৰহ কৰিছিল
তথ্য সংগ্ৰহ

বাহ্যিক সংযোগ
 
  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১২ বৰ্ষৰ চলচ্চিত্ৰ
হিৰৌট গুয়েব্ৰে চেলাছি (জন্ম-১৯৫২) এগৰাকী ইথিঅ'পিয়াৰ কূটনীতিবিদ আৰু মানৱ অধিকাৰৰ অধিবক্তা ৰাষ্ট্ৰসংঘত কেইবাটাও জ্যেষ্ঠ পদত অধিষ্ঠিত হৈ শেহতীয়াকৈ ২০১৬ চনৰ ১২ ফেব্ৰুৱাৰীৰ পৰা ২০১৭ চনৰ ৬ আগষ্টলৈকে পশ্চিম আফ্ৰিকা আৰু চাহেলৰ কাৰ্যালয়ৰ উপ-বিশেষ প্ৰতিনিধি (ডি এছ আৰ এছ জি) হিচাপে কাৰ্যনিৰ্বাহ কৰিছিল ইয়াৰ পূৰ্বে ২০১৪ চনৰ ৩১ জানুৱাৰীত ইটালীৰ ৰোমানো প্ৰ'ডিৰ পিছত ৰাষ্ট্ৰসংঘৰ সচিব প্ৰধান বান কি মুনে ২০১৪ চনৰ ১ মে'ত ছাহেলৰ বিশেষ দূত আৰু চাহেলৰ কাৰ্যালয়ৰ মুৰব্বী হিচাপে নিযুক্তি দিছিল

পেৰিছত অধ্যয়ন সম্পূৰ্ণ কৰাৰ পিছত গুয়েব্ৰে চেলাছিয়ে আদিছ আবাবালৈ উভতি যায় আৰু তাৰ পৰাই তেওঁ আইন চৰ্চা কৰি বিশিষ্ট কেৰিয়াৰ গঢ়িছিল আৰু ইথিঅ'পিয়া চৰকাৰৰ ভিতৰত বৈদেশিক পৰিক্ৰমা মন্ত্ৰালয়ত পদবীত অধিষ্ঠিত হৈছিল মেংগিষ্টু হাইলে মাৰিয়ামৰ একনায়কত্ববাদী শাসন ব্যৱস্থাৰ সক্ৰিয় বিৰোধিতা কৰি তেওঁক ২৫ বছৰৰ পৰা ৩০ বছৰ বয়সলৈকে পাঁচ বছৰ কাৰাগাৰত ভৰাই থোৱা হয়  ১৯৯৮ চনৰ পৰা ২০০৪ চনলৈকে তেওঁ আফ্ৰিকান মহিলা শান্তি আৰু উন্নয়ন সমিতিৰ মুখ্য কাৰ্যবাহী বিষয়াৰ পদত অধিষ্ঠিত হয়, যিখন শান্তি আৰু নিৰাপত্তা বিষয়ত মহিলাৰ জড়িততাৰ পৰামৰ্শদাতা অংগ হিচাপে কাম কৰিবলৈ আফ্ৰিকাৰ অৰ্থনৈতিক আয়োগ আৰু আফ্ৰিকান ইউনিয়নে যৌথভাৱে স্থাপন কৰিছিল তেতিয়া তেওঁ হৰ্ণ, ইষ্ট আৰু চেণ্ট্ৰেল আফ্ৰিকাৰ অক্সফাম আঞ্চলিক শান্তি নিৰ্মাণ আৰু সংঘাত ব্যৱস্থাপনা উপদেষ্টা আছিল

২০০৭ চনত গুয়েব্ৰে চেলাছিক ৰাজনৈতিক পৰিক্ৰমা বিভাগৰ সঞ্চালক আৰু কংগো গণতান্ত্ৰিক ৰিপাব্লিকত ৰাষ্ট্ৰসংঘৰ মিছনৰ () গোমা আঞ্চলিক কাৰ্যালয়ৰ মুৰব্বী হিচাপে নিযুক্তি দিয়া হয়, যাৰ নাম ২০১০ চনত কংগো গণতান্ত্ৰিক ৰিপাব্লিকত ৰাষ্ট্ৰসংঘৰ সংগঠন স্থিতিশীলতা মিছন () নামেৰে নামাকৰণ কৰা হয়

 তথ্যসূত্ৰ 

শ্ৰেণী:কূটনীতিবিদ
শ্ৰেণী:ইথিঅপিয়াৰ নাৰী অধিকাৰ কৰ্মী
হীনা গৱীত (; জন্ম: ২৮ জুন ১৯৮৭) মহাৰাষ্ট্ৰৰ এগৰাকী ভাৰতীয় জনতা পাৰ্টিৰ ৰাজনীতিবিদ ২০১৪ চনৰ পৰা ২০২৪ চনলৈ নন্দুৰবাৰ সমষ্টিক প্ৰতিনিধিত্ব কৰি তেওঁ লোকসভাৰ সদস্য হিচাপে কাৰ্যনিৰ্বাহ কৰি আছিল তেওঁ বিজেপিৰ ৰাষ্ট্ৰীয় মুখপাত্ৰ 
কৰ্মজীৱন
হীনা গৱীত নন্দুৰবাৰ বিধান সভা সমষ্টিৰ ভাৰতীয় জনতা পাৰ্টি আৰু প্ৰাক্তন জাতীয়তাবাদী কংগ্ৰেছ পাৰ্টিৰ বিধায়ক বিজয়কুমাৰ গৱীতৰ কন্যা পেছাত তেওঁ এগৰাকী চিকিৎসক

ৰাজনৈতিক জীৱন
২০১৪ চনৰ লোকসভা নিৰ্বাচনত নন্দুৰবাৰৰ পৰা ৯ বাৰৰ সাংসদ মণিকৰাও হোদল্যা গৱীতক তেওঁ পৰাস্ত কৰিছিল ১৯৮১ চনৰ পৰা মণিকৰাওৰ ভাৰতীয় জাতীয় কংগ্ৰেছে এই আসনখন দখল কৰিছিল কিন্তু সেইবাৰ হিনাৰ লগত হোৱা প্ৰতিদ্বন্দ্বিতাত তেওঁলোক ১০৬৯০৫ ভোটৰ ব্যৱধানত পৰাভূত হয়

ৰক্ষা খাদছেৰ সৈতে যুটীয়াভাৱে তেওঁ ১৬ সংখ্যক লোকসভাৰ আটাইতকৈ কম বয়সীয়া সাংসদ হিচাপে বিবেচিত হয়

২০২৪ চনৰ ভাৰতীয় সাধাৰণ নিৰ্বাচনৰ সময়ত তেওঁ ভাৰতীয় জাতীয় কংগ্ৰেছৰ গোভাল পদ্বীৰ হাতত ১,৫৯,১২০ ভোটত পৰাস্ত হয়

বিতৰ্ক
২০১৮ চনৰ ৫ আগষ্টত যোৱা ১৬ দিন ধৰি ধূলে কালেক্টৰৰ কাৰ্যালয়ৰ বাহিৰত ধৰ্ণা পালন কৰি থকা প্ৰতিবাদকাৰীসকলে হীনা গৱীতৰ গাড়ীত আক্ৰমণ কৰে
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:চিকিৎসাবিদ
শ্ৰেণী:মহাৰাষ্ট্ৰৰ ব্যক্তি
হীৰ (পঞ্জাবী: , ইংৰাজী: ) ১৯৫৫ চনত নিৰ্মিত জে চি আনন্দৰ দ্বাৰা নিৰ্মিত এখন পাকিস্তানী পঞ্জাবী ভাষাৰ ছবি৷ ছবিখন নাজিৰে পৰিচালনা কৰিছিল আৰু স্বৰণ লতা আৰু ইনায়ত হুছেইন ভট্টীয়ে নাম ভূমিকাত অভিনয় কৰিছিল ৱাৰিছ শ্বাহৰ পঞ্জাবী লোককথা হীৰ ৰাঞ্জাৰ আধাৰত এই ছবিখন নিৰ্মাণ কৰা হৈছে

১৭৬৬ চনত ৱাৰিছ শ্বাহৰ কবিতা হীৰ ৰাঞ্জাত উপস্থাপন কৰা পঞ্জাবৰ কৰুণ ৰোমাঞ্চৰ পুনৰাবৃত্তিৰ আধাৰত নিৰ্মিত এই ছবিখনত হীৰ ছিয়াল আৰু ধীদো ৰাঞ্জাৰ মাজত হোৱা প্ৰেম কাহিনী বৰ্ণনা কৰা হৈছে

হীৰ আছিল কৰাচী ভিত্তিক প্ৰথমখন পঞ্জাবী ছবি

 অভিনয় 
অভিনেতাচৰিত্ৰ স্বৰণ লতা  হীৰইনায়ত হুছেইন ভট্টীৰাঞ্জাৰেখামাল্কী (হীৰৰ মাতৃ)এম. আজমলকাইদো (হীৰৰ খুৰা)নজৰসৈয়দ খেৰা (হীৰৰ পতি)জীনত বেগমশেঠী (সৈয়দৰ ভগ্নী)ইমদাদ হোছেইনভাংগী

সংগীত
ছবিখনৰ সংগীতৰ সুৰ কৰিছে ছাফদাৰ হুছেইনে আৰু নেপথ্য গায়কসকল হৈছে ইনায়ত হুছেইন ভট্টী, মুনাৱৰ চুলতানা, ইমদাদ হুছেইন আৰু জুবেইদা খানুম৷

 "ঢোলে দিলে দা জনী আজয় নাহিঁ আয়া" জুবেইদা খানুমৰ কণ্ঠ, বাবা আলম বাবা আসম ছিয়াফছ কথা আৰু ছাফদাৰ হুছেইনৰ সংগীত

 "আছান জান কে মিত লাই আখ ৱেই" জুবেইদা খানুমৰ কণ্ঠ, বাবা আলম ছিয়াফছৰ কথা

 "হুন বেৰিয়াঁ নুন কৰ লেই বুণ্ড নি, খুল্লা ছগ্গা পাঁ ৱাল্লিয়ে" ইনায়ত হুছেইন ভট্টী আৰু অন্যান্যৰ কণ্ঠত এটি ভাংৰা গীত, গীতৰ কথা হাজিন কাদ্ৰী আৰু সংগীত ছাফদাৰ হুছেইনৰ

 "ছাহোঁ সজানা দে মিলনে দি তাং আয়ে" কণ্ঠদান কৰিছে ইনায়ত হুছেইন ভট্টি, গীতৰ কথা হাজিন কাদ্ৰী

 "আখাঁ মিলিয়াঁ গুলাবি নেইনা নাল জী" জুবেইদা খানুমৰ কণ্ঠ, হাজিন কাদ্ৰীৰ কথা, ছাফদাৰ হুছেইনৰ সংগীত

তথ্য সংগ্ৰহ

শ্ৰেণী:ভাৰতীয় লোককথাৰ আধাৰত নিৰ্মিত ছবি
হীৰ ৰাঞ্জা (১৯৩২ চনৰ চলচ্চিত্ৰ) এ.আৰ. কৰ্দাৰৰ পৰিচালনাত ১৯৩২ চনত মুক্তি পোৱা এখন পঞ্জাবী চলচ্চিত্ৰ৷ ছবিখনৰ নাম ভূমিকাত আনোৱাৰী বেগম আৰু ৰফিক গাজনাৱীয়ে অভিনয় কৰিছিল

হীৰ ৰাঞ্জাৰ প্ৰেম কাহিনী আৰু ১৮ শতিকাৰ পাঞ্জাবী চুফী কবি ৱাৰিছ শ্বাহৰ মহাকাব্যৰ আধাৰত ছবিখনৰ কাহিনী বৰ্ণনা কৰা হৈছে ছবিখনৰ সংগীত ৰচনা কৰিছিল ৰফিক গাজনাৱীয়ে৷

নিৰ্মাণ
হীৰ ৰাঞ্জা আছিল পঞ্জাৱত নিৰ্মিত প্ৰথমখন টকি ছবি; ছবিখন হাকিম ৰাম প্ৰসাদ আৰু প্লেআৰ্ট ফটোফন কোম্পানীৰ (পূৰ্বতে ইউনাইটেড প্লেয়াৰ্ছ কৰ্প'ৰেশ্যন নামেৰে জনাজাত, কাৰ্দাৰে প্ৰতিষ্ঠা কৰা) দ্বাৰা নিৰ্মাণ কৰা হৈছিল ছবিখন পঞ্জাৱ চলচ্চিত্ৰ ব'ৰ্ডে চেঞ্চৰ কৰিছিল

তথ্য সংগ্ৰহ

শ্ৰেণী:ভাৰতীয় লোককথাৰ আধাৰত নিৰ্মিত ছবি
হীৰ ৰাঞ্জা  () চেতন আনন্দৰ পৰিচালিত আৰু তেওঁৰ পুত্ৰ কেতন আনন্দ প্ৰযোজিত ১৯৭০ চনত নিৰ্মিত এখন ভাৰতীয় হিন্দী ভাষাৰ ৰোমান্টিক সংগীতমধুৰ চলচ্চিত্ৰ ছবিখনত অভিনয় কৰিছে ৰাজ কুমাৰ, প্ৰিয়া ৰাজবংশ, প্ৰাণ, পৃথ্বীৰাজ কাপুৰ, অজিত, জয়ন্ত, ছোনিয়া সাহনী, কামিনী কৌশল, ইন্দ্ৰাণী মুখাৰ্জী, অচলা সচদেৱ আৰু টুনটুনে ছবিখনৰ সংগীত মদন মোহনৰ ১৭৬৬ চনত লিখা পাঞ্জাবী কবি ৱাৰিছ শ্বাহৰ মহাকাব্যিক কবিতা হীৰ ৰাঞ্জাৰ কিংবদন্তীৰ আধাৰত ছবিখন নিৰ্মাণ কৰা হৈছে ৱাৰিছ শ্বাহে হীৰ ৰাঞ্জাৰ কৰুণ ৰোমাঞ্চৰ ধ্ৰুপদী পুনৰাবৃত্তিৰ দৰেই সমগ্ৰ ছবিখন আৰু ইয়াৰ সংলাপ পদ্যত লিখা হৈছে আৰু সংলাপ লিখিছে উৰ্দু কবি কাইফি আজমীয়ে

ছবিখনৰ গীত আৰু সংগীতৰ লগতে জাল মিষ্ট্ৰীৰ ফটোগ্ৰাফীও উল্লেখযোগ্য আছিল চেতন আনন্দৰ বেছিভাগ ছবিৰ শ্বুটিং মিস্ত্ৰীয়ে কৰিছিল আৰু এই ছবিখনৰ বাবে তেওঁ শ্ৰেষ্ঠ চিত্ৰগ্ৰহণৰ ফিল্মফেয়াৰ বঁটাও লাভ কৰে ছবিখনত দিগগজ অভিনেতা ৰাজ কুমাৰৰ ওঠত কিছুমান কিংবদন্তীমূলক সংলাপ দিয়া হৈছে  হীৰ ৰাঞ্জা এখন বক্স অফিচ সফল ছবি আছিল
বঁটা
 ১৯৭১: ফিল্মফেয়াৰ বঁটা
 শ্ৰেষ্ঠ চিত্ৰগ্ৰহণ: জাল মিস্ত্ৰী 
লগতে চাওক
হীৰ ৰাঞ্জা
প্ৰসংগ

বাহ্যিক সংযোগ
       
  

শ্ৰেণী:হিন্দী চলচ্চিত্ৰ
শ্ৰেণী:১৯৭০ বৰ্ষৰ চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:ভাৰতীয় লোককথাৰ আধাৰত নিৰ্মিত ছবি
হীৰ ৰাঞ্জা (ইংৰাজী:  ) হৰমেশ মালহোত্ৰাৰ পৰিচালনা আৰু প্ৰযোজনাত ১৯৯২ চনত নিৰ্মিত ভাৰতীয় হিন্দী ভাষাৰ এখন চলচ্চিত্ৰ অনিল কাপুৰ, শ্ৰীদেৱী, শাম্মী কাপুৰ আৰু অনুপম খেৰ আদি অভিনেতাই ছবিখনৰ গুৰুত্বপূৰ্ণ চৰিত্ৰত অভিনয় কৰিছে ১৭৬৬ চনত পাঞ্জাবী কবি ৱাৰিছ শ্বাহে ৰচনা কৰা মহাকাব্যিক কবিতা হীৰ ৰাঞ্জাত বৰ্ণনা কৰা কৰুণ ৰোমাঞ্চকৰ প্ৰেম কাহিনীৰ কিংবদন্তিৰ আধাৰত এই ছবিখন নিৰ্মাণ কৰা হৈছে

অভিনয়
ছবিখনত দিডো চৌধুৰী  ৰাঞ্জাৰ চৰিত্ৰত অনিল কাপুৰ, হীৰ চৌধাৰীৰ চৰিত্ৰত শ্ৰীদেৱী, চৌচক চৌধাৰীৰ চৰিত্ৰত শাম্মী কাপুৰ, কায়েদো চৌধুৰীৰ চৰিত্ৰত অনুপম খেৰ, চুলতান চৌধাৰীৰ চৰিত্ৰত পংকজ ধীৰ, ফকিৰ বাবাৰ চৰিত্ৰত টিনু আনন্দ, শ্ৰীমতী চৌধাৰীৰ চৰিত্ৰত সুষমা শেঠ, কাজীৰ চৰিত্ৰত গুফী পেইণ্টাল, জাইদাৰ চৰিত্ৰত মংগল ধিলন, শেঠেৰ চৰিত্ৰত প্ৰীতি সপ্ৰু, লুডানৰ চৰিত্ৰত ৰাকেশ বেদী, ঋষিৰ চৰিত্ৰত সত্যেন কাপ্পু আৰু মৌজু চৌধাৰীৰ চৰিত্ৰত গোগা কাপুৰে অভিনয় কৰিছে৷

সংগীত
লক্ষ্মীকান্ত-প্যাৰেলালৰ সংগীত ৰচনাৰে ছবিখনৰ সকলো গীতৰ কথা লিখিছিল কৰিছিল আনন্দ বক্সীয়ে

তথ্য সংগ্ৰহ

শ্ৰেণী:ভাৰতীয় লোককথাৰ আধাৰত নিৰ্মিত ছবি
হীৰ ৰাঞ্জা  ()  কেইবাটাও ঐতিহাসিক কাব্যিক আখ্যান থকা এক পৰম্পৰাগত পাঞ্জাবী লোক-ট্ৰেজেডী; ইয়াৰ প্ৰথমখন পূৰ্বে চলি অহা মৌখিক কিংবদন্তিৰ আধাৰত ১৬০০ চনত দামোদৰ গুলাতীয়ে লিখা আৰু দ্বিতীয়খন ১৭৬৬ চনত ৱাৰিছ শ্বাহে মহাকাব্যিক ৰূপত লিখা হীৰৰ আখ্যান, যিখন আটাইতকৈ বিখ্যাত  তখত হাজাৰা আৰু টিলা জোগিয়াঁৰ পটভূমিত পৰিৱেশিত এই আখ্যানত পাঞ্জাবৰ গ্ৰাম্য অঞ্চলৰ এহাল যুৱক-যুৱতীৰ প্ৰেম, বলপূৰ্বক বিচ্ছেদ আৰু অৱশেষত একেলগে মৃত্যুৰ কাহিনী বৰ্ণোৱা হৈছে( )     ,           1766           14  2020

পঞ্জাৱৰ চাৰিটা জনপ্ৰিয় ট্ৰেজিক ৰোমাঞ্চৰ ভিতৰত ই অন্যতম বাকী তিনিটা হৈছে মিৰ্জা চাহিবা, সোহনী মহিৱাল আৰু ছচ্ছি পুন্নুন     (),  11  2016,  8  2020
ইতিহাস
হীৰ ৰাঞ্জাৰ আখ্যান কেইবাজনো কবিয়ে ৰচনা কৰিছে প্ৰথমে এই কাহিনী বৰ্ণনা কৰা দামোদৰ গুলাতিয়ে নিজকে এই ঘটনাৰ প্ৰত্যক্ষদৰ্শী বুলি দাবী কৰিছিল তেওঁৰ আখ্যানক পাঞ্জাবী সাহিত্যৰ আটাইতকৈ পুৰণি হীৰ বুলি গণ্য কৰা হয় তেওঁ নিজকে ঝঙৰ বাসিন্দা বুলি উল্লেখ কৰিছে, যত হীৰৰ ঘৰ আছিল ষোড়শ শতিকাৰ কবি শ্বাহ হুছেইনেও তেওঁৰ কাফীত এই কাহিনীৰ উল্লেখ কৰিছে পিছলৈ ৱাৰিছ শ্বাহে ১৭৬৬ চনত তেওঁৰ গ্ৰন্থত কাহিনীটো পুনৰ বৰ্ণনা কৰে, য'ত তেওঁ কয় ঈশ্বৰৰ প্ৰতি মানৱৰ অদম্য সন্ধানৰ প্ৰসংগত কাহিনীটোৰ গভীৰ অৰ্থ আছে
বাহ্যিক সংযোগ
               -  
   .
      .
       .
      
প্ৰসংগ

শ্ৰেণী:পাঞ্জাবী লোককথা
হীৰা মাণ্ডী (; উৰ্দু আৰু -; অনুবাদ: হীৰাৰ বজাৰ) 
দেৱালৰ চহৰ লাহোৰৰ এটা চুবুৰী আৰু বজাৰ কেতিয়াবা এই অঞ্চলটোক শাহী মহল্লা বুলিও উল্লেখ কৰা হয় হীৰা মাণ্ডীক বিশেষকৈ পাকিস্তানৰ লাহোৰৰ এটা নিষিদ্ধ অঞ্চল হিচাপে জনা যায় হীৰা মাণ্ডী নামটো আহিছে হীৰা সিঙৰ পৰা, যিয়ে শাহী মহল্লাত এখন খাদ্যশস্যৰ বজাৰ স্থাপন কৰিছিল পিছলৈ বজাৰখন হীৰা সিং দি মাণ্ডীনামেৰে জনাজাত হৈছিল, অৰ্থাৎ হীৰা সিঙৰ বজাৰ এইটোৱেই পিছলৈ আধুনিক নাম হীৰা মাণ্ডীলৈ ৰূপান্তৰিত হয় ই লাহোৰৰ তক্সালি গেটৰ ওচৰত আৰু বাদশাহী মছজিদৰ দক্ষিণে অৱস্থিত ঐতিহাসিকভাৱে এই বজাৰখন পঞ্চদশ আৰু ষোড়শ শতিকাৰ পৰাই চহৰখনৰ পৰিমাৰ্জিত তৱাইফ সংস্কৃতিৰ কেন্দ্ৰবিন্দু আছিল
ব্যুৎপত্তি
পৰম্পৰাগতভাবে মহাৰাজ ৰঞ্জিত সিঙৰ প্ৰধানমন্ত্ৰী ধিয়ান সিং ডোগ্ৰাৰ পুত্ৰ হীৰা সিংহৰ নামেৰে অঞ্চলটোৰ নাম বৰ্ণনা কৰা হয়
ঐতিহাসিক প্ৰেক্ষাপট
এই বজাৰ এলেকা প্ৰথমে পঞ্চদশ আৰু ষোড়শ শতিকাৰ সময়ছোৱাত মোগল যুগৰ লাহোৰৰ অভিজাত শ্ৰেণীৰ চহৰখনৰ তৱাইফ সংস্কৃতিৰ কেন্দ্ৰবিন্দু আছিল  ইয়াক মুকলি কৰিছিল মোগলে, যিয়ে মূলতঃ ভাৰতৰ সকলো প্ৰান্তৰ পৰা মহিলাসকলক আনি তেওঁলোকে প্ৰদান কৰা নৃত্য আৰু মনোৰঞ্জনৰ সোৱাদ লৈছিল পাছলৈ ভাৰতীয় উপমহাদেশৰ অন্য প্ৰান্তৰ কিছু মহিলাকো মনোৰঞ্জনৰ বাবে কথক আদি ধ্ৰুপদী ভাৰতীয় নৃত্য প্ৰদৰ্শন কৰিবলৈ ইয়ালৈ অনা হৈছিল হীৰা মাণ্ডী প্ৰথমে হীৰা সিঙৰ শাসনকালত বেশ্যাবৃত্তিৰ সৈতে জড়িত হৈ পৰে 

ব্ৰিটিছ ঔপনিৱেশিক শাসনে দেহ ব্যৱসায়ৰ কেন্দ্ৰ হিচাপে হীৰা মাণ্ডীৰ সুনাম সুদৃঢ় কৰি তুলিছিল বজাৰৰ এলেকাত মহিলা আৰু খোৱাজাছৰা বা হিজৰাসকলে পৰম্পৰাগত আৰু শাস্ত্ৰীয় নৃত্য পৰিবেশন কৰিছিল ব্ৰিটিছ ঔপনিৱেশিক যুগৰ পৰা বিগত কেইবছৰমানলৈকে ই লাহোৰত বেশ্যাবৃত্তিৰ কেন্দ্ৰবিন্দু হৈয়েই আছিল  পাকিস্তানৰ হিজৰা সম্প্ৰদায়ৰ বহু হিজৰা এই অঞ্চলত সঘনাই আহে; যি অঞ্চলটোৰ নৃত্য সংস্কৃতিৰ সৈতে জড়িত
বেশ্যাবৃত্তি
ব্ৰিটিছ ৰাজৰ সময়ত ইংৰাজ সৈন্যৰ বিনোদনৰ বাবে পুৰণি আনাৰকলি বজাৰত ইংৰাজ চৰকাৰে বেশ্যালয়ৰ ঘৰবোৰ আৰু অধিক উন্নত কৰে ইয়াৰ পিছত এইবোৰ লোহাৰী গেটলৈ আৰু তাৰপাছত তক্সালী গেটলৈ স্থানান্তৰ কৰা হয়

দিনৰ ভাগত হীৰা মাণ্ডী আন যিকোনো পাকিস্তানী বজাৰৰ দৰেই আৰু ইয়াৰ ভাল খাদ্য, খুছাৰ (পৰম্পৰাগত মোগল জোতা) বিস্তৃত পৰিসৰ, বাদ্যযন্ত্ৰৰ বিপনী আৰু নৃত্যৰ বাবে পৰিচিত ৰাতি দোকানবোৰৰ ওপৰ মহলাত থকা বেশ্যালয়বোৰ খোল খায় এই স্থানক লাহোৰ চহৰৰ প্ৰতীক হিচাপে আৰু কেতিয়াবা হীৰা মাণ্ডীশব্দযুগলক আপত্তিজনক অনানুষ্ঠানিক আলোচনা বুলিও গণ্য কৰা হয়
বেশ্যাবৃত্তি দমন
মহম্মদ জিয়া উল হকৰ শাসনকালত সংগীত আৰু নৃত্যগৃহসমূহৰ বিৰুদ্ধে অভিযান চলোৱা হৈছিল, যিবোৰ দেহ ব্যৱসায়ৰ কেন্দ্ৰ বুলি অভিযোগ উঠিছিল এই অভিযানে চহৰখনৰ যতে-ততে এই বৃত্তি বিয়পাই দিয়াৰ কাম কৰিছিল শেহতীয়াকৈ এই অঞ্চলটো পুনৰ বেশ্যাবৃত্তিৰ বাবে পৰিচিত হৈছে
তথ্যউৎস

শ্ৰেণী:পাকিস্তানৰ নিষিদ্ধ অঞ্চল
নব কুমাৰ শৰণীয়া ওৰফে হীৰা শৰণীয়া ওৰফে হীৰা ডেকা (জন্ম ১ মে ১৯৬৯) এজন ভাৰতীয় ৰাজনীতিবিদ যিয়ে ২০১৪ চনৰ পৰা ২০১৯ চন লৈকে এজন স্বতন্ত্ৰ প্ৰাৰ্থী হিচাপে আৰু ২০১৯ চনৰ পৰা ২০২৪ চন লৈকে গণ সুৰক্ষা পাৰ্টীৰ সদস্য হিচাপে অসমৰ কোকৰাঝাৰ লোকসভা সমষ্টিক প্ৰতিনিধিত্ব কৰিছিল তেওঁ অসমৰ নিৰ্বাচনত আৰু লোকসভা নিৰ্বাচনৰ ইতিহাসত স্বতন্ত্ৰ প্ৰাৰ্থী হিচাপে সকলোতকৈ বেছি ভোটৰ ব্যৱধানত জয় লাভ কৰিছিল  তেওঁ ২০১৯ চনৰ পৰা গণ সুৰক্ষা পাৰ্টীৰ প্ৰতিষ্ঠাতা আৰু সভাপতি ইয়াৰ আগত শৰণীয়া আলফাৰ ৭০৯ বেটেলিয়নৰ কমাণ্ডাৰ আছিল তেওঁক অসমৰ ভয়ঙ্কৰ উগ্ৰপন্থী হিচাপে গণ্য কৰা হৈছিল
পাৰিবাৰিক পটভূমি
শৰণীয়াৰ চাৰি ভাই ককাই আৰু দুই ভনীৰ মাজত সকলোতকৈ ডাঙৰ দুই ভনীৰ বয়স কুৰি শৰণীয়াৰ পৰিয়াল ১৫ বিঘাৰ অধিকাৰী আৰু মোটামুটি স্বচ্ছল তেওঁলোকে এটা সাধাৰণ অসম টাইপ ঘৰত বাস কৰে
আলফা উগ্ৰপন্থীত জীৱন
অৱশৰপ্ৰাপ্ত ভাৰতীয় সেনাৰ সন্তান হোৱা স্বত্বেও, নব কুমাৰ শৰণীয়াই ১৯৮০ দশকৰ মাজভাগত আলফাত যোগদান কৰিছিল আলফাত থকা কালত তেওঁ হীৰা শৰণীয়া নামে জনাজাত আছিল  হীৰাক ম্যানমাৰ আৰু আফগানিস্তান প্ৰশিক্ষণ দিয়া হৈছিল শৰণীয়া আলফাৰ ৭০৯ বেটেলিয়নৰ কমাণ্ডাৰ আছিল
ডায়েৰী
১৭ নৱেম্বৰ ২০০৫-ত ডুমুনি কোবৰ (কোম্পানী অপাৰেটিং বেছ) পৰা ১০ জন সেনখ সদস্যই নৱগঠিত বাক্সা জিলাৰ জালিগাওঁ পৰা কিছু অস্ত্ৰ, গোলাবাৰুদ, নগদ ধন আৰু নগদ চাহিদা পত্ৰ সহ শৰণীয়াৰ ডায়েৰী উদ্ধাৰ কৰিবলৈ সক্ষম হৈছিল তেওঁৰ ডায়েৰীত ভূটানৰ এক সময়ৰ গোপন বুজাবুজি আৰু ভাৰতৰ বিৰুদ্ধে আলফাৰ গভীৰ ক্ষোভ প্ৰকাশিত হৈছিল সাংবাদিক তেৰেছা ৰহমানে দাবী কৰিছে, তেওঁ হীৰা শৰণীয়াৰ ডায়েৰী পাইছিল
গ্ৰেপ্তাৰ
২০ আগষ্ট ২০১৩-ত গুৱাহাটী চিটি পুলিচে হীৰা শৰণীয়াক লুটপাত, অপহৰণ আৰু হত্যাৰ অভিযোগত আৰু তিনিজনৰ লগত গ্ৰেপ্তাৰ কৰিছিল একেধৰণে তাৰ বিৰুদ্ধে ৯ অক্টোবৰ, ২০২০-ত কোকৰাঝাৰ থানাত এটা গোচৰ ৰজু কৰা হৈছিল
তথ্য উৎস

শ্ৰেণী:অসমৰ ৰাজনীতিক
হীৰা  বা হীৰক হল এবিধ অতি মূল্যবান ৰত্ন গহনা তৈয়াৰ কৰিবলৈ ইয়াক ব্যৱহাৰ কৰা হয় বৰ্ণহীন এক ৰত্ন ই বিশুদ্ধ উপাদান কাৰ্বনৰ পৰা সৃষ্টি হয় প্ৰকৃততে হীৰা কাৰ্বনৰ এক বিশেষ ৰূপ মাত্ৰ পৃথিৱীত প্ৰতি বছৰ প্ৰায় ২৬০০০ কে.জি. খনিজ হীৰা উত্তোলিত হয় যাৰ মূল্য প্ৰায় ৯ বিলিয়ন ডলাৰ কথিত আছে, হীৰক সৰ্বপ্ৰথম ভাৰতবৰ্ষত মূল্যবান ৰত্ন হিচাপে খনিৰ পৰা উত্তোলন আৰু ব্যৱহাৰ কৰা আৰম্ভ হয় হীৰা ভাৰতবৰ্ষৰ মানুহৰ বাবে কমপক্ষে ৩ৰ পৰা ৬ হাজাৰ বছৰ ধৰি পৰিচিত বুলি অনুমান কৰা হয় মানুহৰ জ্ঞাত সকলো প্ৰাকৃতিক পদাৰ্থতকৈ হীৰা অনেক গুনে বেছি কঠিন আৰু ই অতি উচ্চতম তাপমাত্ৰাটো কাৰ্যক্ষম হৈ থাকে হীৰাক আদৰ্শ হিচাপে লৈ তৈয়াৰ কৰা খনিজৰ কাঠিন্য মাপ কৰাৰ মোহ স্কেলৰ ১-১০ একক মতে হীৰাৰ কাঠিন্য হৈছে ১০ 
ভূ-অভ্যন্তৰৰ প্ৰায় ১৪০ৰ পৰা ১৯০ কি.মি. তলত পৃথিৱীৰ কেন্দ্ৰ আৰু পৃথিৱীৰ আৱৰণৰ মাজত প্ৰচণ্ড তাপ আৰু চাপৰ কাৰণে হীৰা গঠিন হবলৈ প্ৰায় ১ৰ পৰা ৩.৩ বিলিয়ন বছৰ সময় লাগে বুলি বৈজ্ঞানিকসকলে ধাৰণা কৰে গৱেষকৰ মতে, সকলো হীৰা পৃথিৱীতেই তৈয়াৰী হোৱা নাই; পৃথিৱীত পৃথিৱীৰ বাহিৰত সৃষ্টি হোৱা অনেক হীৰা পোৱা গৈছে 
তথ্য সংগ্ৰহ

বাহ্যিক সংযোগ

শ্ৰেণী:স্ফটিক
হীৰাবাই টাটা (, ১৮৭৯১৯৪১) এগৰাকী ভাৰতীয় নাৰী অধিকাৰ কৰ্মী আৰু ভোটাধিকাৰী আছিল ১৮৯৫ চনত বিবাহপাশত আবদ্ধ হোৱা টাটাৰ স্বামী প্ৰগতিশীল আছিল আৰু পত্নী আৰু কন্যাৰ শিক্ষাৰ ক্ষেত্ৰত সহায় কৰিছিল৷ তেওঁ স্কুলীয়া শিক্ষাত সহায় কৰিবলৈ টিউটৰ নিয়োগ কৰিছিল ১৯০৯ চনত পাৰ্চী হোৱা টাটাৰ থিয়ছফীৰ প্ৰতি আগ্ৰহ গঢ় লৈ উঠিছিল আৰু কেইবছৰমানৰ ভিতৰতে তেওঁ এনি বেছাণ্টৰ সৈতে চিনাকি হৈছিল প্ৰায় একে সময়তে ১৯১১ চনত ভাৰতীয় ঐতিহ্য থকা ব্ৰিটিছ ভোটাধিকাৰী ছফিয়া দুলীপ সিঙক তেওঁ লগ পায়, যিয়ে তেওঁৰ ভোটাধিকাৰীৰ বিকাশত প্ৰভাৱ পেলায় ভাৰতীয় মহিলা সংস্থাৰ তেওঁ প্ৰতিষ্ঠাপক সদস্য আৰু সাধাৰণ সম্পাদিকা ১৯১৭ চনত মণ্টাগু-চেলমছফৰ্ডৰ তদন্তৰ পূৰ্বে ভোটাধিকাৰৰ বাবে আবেদন কৰা মহিলাসকলৰ ভিতৰত অন্যতম হৈ পৰে

যেতিয়া প্ৰস্তাৱিত সংস্কাৰসমূহে মহিলাৰ ভোটাধিকাৰ অন্তৰ্ভুক্ত কৰিব নোৱাৰিলে, তেতিয়া টাটা আৰু অন্যান্য নাৰীবাদীসকলে প্ৰতিবাদ কৰিবলৈ আৰম্ভ কৰিলে আৰু ভোটৰ প্ৰয়োজনীয়তাৰ ওপৰত প্ৰবন্ধ প্ৰকাশ কৰিবলৈ আৰম্ভ কৰিলে মন্টাগুচেলমছফৰ্ড সংস্কাৰ ৰূপায়ণৰ বাবে নিৰ্বাচনী নিয়ম প্ৰস্তুত কৰিবলৈ চাউথবৰ ফ্ৰেঞ্চাইজি কমিটীলৈ প্ৰেৰণ কৰি তেওঁ দ্য টাইমছ অৱ ইণ্ডিয়াৰ বাবে এটা প্ৰবন্ধ লিখি যুক্তি দিছিল যে যিহেতু কিছুমান পৌৰসভাই ইতিমধ্যে মহিলাসকলক ভোটদানৰ অনুমতি দিছে, সেয়েহে অধিকাৰ বৃদ্ধি কৰাটো ন্যায্য তথাপিও চাউথবৰ কমিটীয়েও মহিলাৰ বাবে ভোটাধিকাৰ অন্তৰ্ভুক্ত কৰাটো নাকচ কৰি হাউছ অৱ লৰ্ডছ এণ্ড কমনছৰ যুটীয়া নিৰ্বাচিত সমিতিলৈ তেওঁলোকৰ পৰামৰ্শ প্ৰেৰণ কৰে টাটাক বম্বে ভোটাধিকাৰ কমিটীয়ে ইংলেণ্ডলৈ গৈ যৌথ সমিতিৰ সন্মুখত ভোটাধিকাৰৰ সপক্ষে গোচৰটো দাখিল কৰিবলৈ বাছি লৈছিল

ভোটাধিকাৰৰ দাবীক প্ৰমাণ কৰিবলৈ এখন প্ৰতিবেদন প্ৰস্তুত কৰি টাটা আৰু তেওঁৰ কন্যা মিথানে চৰকাৰৰ আগত দুটা উপস্থাপন আগবঢ়ায় আৰু সমগ্ৰ দেশ ভ্ৰমণ কৰি নিজৰ কাৰ্য্যৰ বাবে সমৰ্থন লাভৰ চেষ্টা কৰে বিভিন্ন আলোচনীত প্ৰবন্ধ প্ৰকাশ কৰি ভাষণ দিছিল, ব্যক্তি আৰু সংগঠনক ভাৰতৰ কাৰ্যালয়ক সমৰ্থনেৰে বানপানীত বুৰাই পেলাবলৈ অনুপ্ৰাণিত কৰিছিল যদিও সংস্কাৰ আইনখনক মহিলাৰ সম্পূৰ্ণ ভোটাধিকাৰ অন্তৰ্ভুক্ত কৰিবলৈ প্ৰভাৱিত কৰিব নোৱাৰিলেও চূড়ান্ত বিধেয়কখনে ভাৰতীয় প্ৰদেশসমূহে মহিলাসকলক ভোটাধিকাৰ প্ৰদান কৰাৰ ব্যৱস্থা কৰাৰ অনুমতি দিছিল যদিহে তেওঁলোকে তেনে কৰিবলৈ বাছি লয় ইংলেণ্ডত উপস্থিত হোৱাৰ পিছত টাটা আৰু তেওঁৰ কন্যাই লণ্ডন স্কুল অৱ ইকনমিক্সত পাঠ্যক্ৰমত নামভৰ্তি কৰে৷ ১৯৪১ চনত হীৰাবাই টাটাৰ মৃত্যু হয় আৰু ভাৰতত ভোটৰ প্ৰাৰম্ভিক সংগ্ৰামৰ অন্যতম বিশিষ্ট ভোটাধিকাৰী হিচাপে তেওঁক স্মৰণ কৰা হয়
আৰম্ভণি জীৱন
১৮৭৯ চনত বম্বেত হীৰাবাই টাটাৰ জন্ম হয় ষোল্ল বছৰ বয়সত তেওঁৰ বিবাহ হয় আৰ্দেশী বেজোঞ্জী টাটাৰ সৈতে৷ তেওঁ বস্ত্ৰ কলৰ এজন কৰ্মচাৰী পৰিয়ালটো আছিল পাৰ্চী৷ ১৮৯৮ চনৰ ২ মাৰ্চত দম্পতীৰ কন্যা, মিথানৰ মহাৰাষ্ট্ৰত জন্ম হয় তেওঁলোকে নাগপুৰৰ ওচৰৰ ফুলগাঁওলৈ গুচি গ'ল, য'ত আৰ্দেশীৰে বস্ত্ৰ কল এটাত সহকাৰী মাষ্টাৰ বয়নকাৰী হিচাপে কাম কৰিছিল মহিলাৰ শিক্ষাৰ ক্ষেত্ৰত তেওঁ প্ৰগতিশীল আছিল আৰু টাটাক অধিক শিক্ষাৰ ইচ্ছাত সহায় কৰিবলৈ টিউটৰ নিয়োগ কৰিছিল পৰিয়ালটো ১৯১৩ চনলৈকে তাতেই আছিল৷ তাৰপিছত তেওঁলোকে বম্বেলৈ স্থানান্তৰিত হৈছিল, য'ত আৰ্দেশ্বিৰ এটা বৃহৎ বস্ত্ৰ মিলৰ পৰিচালক হৈছিল
তথ্যসূত্ৰ
গ্ৰন্থতালিকা

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:নাৰীৰ অধিকাৰ
হীৰাবাই বৰোদেকৰ   (;  ১৯০৫১৯৮৯) এগাৰীক ভাৰতীয় কিৰানা ঘৰানাৰ হিন্দুস্তানী শাস্ত্ৰীয় সংগীত কণ্ঠশিল্পী তেওঁ ওস্তাদ আব্দুল ৱাহিদ খানৰ শিষ্যা আছিল কলাৰ ক্ষেত্ৰখনলৈ আগবঢ়োৱা অৱদানৰ বাবে তেওঁক সংগীত নাটক একাডেমী বঁটা আৰু পদ্মভূষণেৰে সন্মানিত কৰা হৈছিল
সংগীত জীৱন
১৫ বছৰ বয়সত কেছৰবাই কেৰকাৰৰ পৃষ্ঠপোষকতাত হীৰাবাইয়ে প্ৰথমবাৰৰ বাবে ৰাজহুৱা অনুষ্ঠানত অংশ লয়

খয়াল, থুমৰী, মাৰাঠী নাট্য সংগীত, ভজন আদি বিষয়ত তেওঁ পাৰংগদ আছিল হিন্দুস্তানী শাস্ত্ৰীয় সংগীতক জনসাধাৰণৰ মাজত জনপ্ৰিয় কৰি তোলাৰ কৃতিত্ব তেওঁক দিয়া হয় তেওঁ ভাৰতৰ মহিলা শিল্পীৰ কনচাৰ্টৰ পথ প্ৰদৰ্শক আছিল ভাৰতত টিকটৰ ব্যৱস্থা থকা কনচাৰ্টৰ প্ৰচলন কৰা প্ৰথমগৰাকী মহিলা শিল্পী তেওঁৰ তাৰ সাৰ পৰিবেশন অতি জনপ্ৰিয় হৈ পৰিছিল আৰু এয়া তেওঁৰ পৰিচয় হৈ পৰিছিল তেওঁ কিৰানা ঘৰানাক অধিক জনপ্ৰিয় আৰু সমৃদ্ধ কৰি তুলিছিল

হীৰাবাইয়ে "সুবৰ্ণ মন্দিৰ", "প্ৰতিভা", "জনাবাই", আৰু "মিউনিচিপালিটি"কে ধৰি কেইবাখনো চিনেমাত অভিনয় কৰিছিল তেওঁ ছোৱালীক সংগীত শিকোৱাৰ উদ্দেশ্যে "নুতন সংগীত বিদ্যালয়" নামৰ সংগীত বিদ্যালয় এখনো আৰম্ভ কৰে বিদ্যালয়খনত কেইবাখনো নাটক মঞ্চস্থ কৰা হয়

হীৰাবাই নিজৰ কেৰিয়াৰৰ আৰম্ভণিতেই এগৰাকী ৰেকৰ্ডিং আৰ্টিষ্ট হৈছিল (তেওঁৰ ৭৮ আৰ পি এম ৰেকৰ্ডিং আৰ.পি.জিয়ে তেওঁলোকৰ ক্লাছিকেল গোল্ড ছিৰিজৰ কেছেটত পুনৰ মুকলি কৰিছে) তেওঁক "গানহীৰা" উপাধি দিয়া হৈছিল

তথ্য সংগ্ৰহ

বাহ্যিক সংযোগ
    
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:ভাৰতীয় শাস্ত্ৰীয় কণ্ঠশিল্পী
হীৰাবাঈ ইব্ৰাহিম লোবি () আফ্ৰিকীয় মূলৰ এগৰাকী ভাৰতীয় গুজৰাটী মহিলা তেওঁ গুজৰাটৰ জুনাগড় অঞ্চলৰ সিদ্দি জনগোষ্ঠীক প্ৰতিনিধিত্ব কৰে এই জনজাতীয় সম্প্ৰদায়টোৰ উন্নতি আৰু বিকাশৰ বাবে তেওঁ আগবঢ়োৱা জীৱনজোৰা অৱদানৰ বাবে ভাৰত চৰকাৰে তেওঁক ২০২৩ বৰ্ষত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী বঁটা প্ৰদান কৰে

সংক্ষিপ্ত জীৱনী
শৈশৱতে নিজৰ মাক-দেউতাকক হেৰুৱাই হীৰাবাঈ আইতাকৰ সৈতে ডাঙৰ-দীঘল হৈছিলঅশিক্ষিত হীৰাবাঈৰ সৰুৰেপৰা ৰেডিঅ শুনি শুনি যিকোনো কথা শিকাৰ অভ্যাস আছিল আৰু ৰেডিঅৰ জৰিয়তে সিদ্দিত মহিলা বিকাশ আঁচনিৰ বিষয়ে তথ্য লাভ কৰিছিল সিদ্দি মহিলাসকলে কাঠ কাটি জীৱিকা উপাৰ্জন কৰিছিল আৰু তেওঁলোক কাঠ কাটিবলৈ যোৱা জংঘলসমূহ সিংহৰ বিচৰণ ভূমি আছিল বাবে সততে ই তেওঁলোকলৈ মৃত্যুভয় কঢ়িয়াইছিল সেয়ে ২০০৪ চনত হীৰাবাঈয়ে এটি মহিলা বিকাশ ফাউণ্ডেচন স্থাপন কৰি মহিলাসকলক কাঠ কটাৰ পৰিবৰ্ত্তে গ্ৰোচাৰী দোকান আৰু টেইলাৰিঙৰ কাম কৰি জীৱিকা উপাৰ্জন কৰিবলৈ উদগনি যোগায় তেওঁ প্ৰথমে আগাখান ফাউণ্ডেচনৰ সৈতে কাম কৰিছিল আৰু তাৰ পিছত কৃষক সংগঠন বিএআইএফৰ সৈতে জড়িত হৈ মহিলাসকলক আত্মনিৰ্ভৰশীল কৰি তুলিবলৈ এটা অভিযান আৰম্ভ কৰিছিল তেওঁ পশুপালন কৰিবলৈ আৰু খেতিত ব্যৱহৃত সাৰ বনাবলৈ মহিলাসকলক উৎসাহিত কৰিছিল আৰু নিজেও  সাৰ তৈয়াৰ কৰি জীৱিকা উপাৰ্জন কৰিছিল এতিয়ালৈকে, তেওঁ সাতশৰো অধিক মহিলাক বেংক একাউণ্ট খুলিবলৈ আৰু ধন ৰাহি কৰিবলৈ শিকাইছে হীৰাবাঈয়ে তেওঁৰ জীৱনৰ এটা ডাঙৰ অংশ সিদ্দি জনজাতীয় মহিলাসকলৰ উন্নতি আৰু শিশুৰ শিক্ষাৰ বাবে অতিবাহিত কৰিছে আৰু সহস্ৰাধিক মহিলা আৰু অসংখ্য শিশুৰ জীৱন সলনি কৰিছে চিদ্দি সম্প্ৰদায়ৰ শিশুহঁতক মৌলিক শিক্ষা প্ৰদানৰ বাবে তেওঁ কেইবাখনো প্ৰাক-প্ৰাথমিক বিদ্যলয় স্থাপন কৰিছিল জীৱনত প্ৰথবাৰৰ বাবে লাভ কৰা পাঁচশ ডলাৰৰ পুৰস্কাটিও হীৰাবাঈয়ে তেওঁৰ গাঁও জাম্বুৰৰ মহিলাসকলৰ উন্নয়নৰ বাবে খৰছ কৰিছিল

তেওঁ মহিলাসকলক আগুৱাই অনাত এক গুৰুত্বপূৰ্ণ ভূমিকা পালন কৰিছে আৰু তেওঁলোকক খেতি কৰিবলৈও শিকাইছে তেওঁ ৰেডিঅৰ জৰিয়তে সামাজিক সংগঠনৰ সহায়ত মহিলাসকলক নিযুক্তি প্ৰদান কৰাত আগভাগ লৈছিল এএনআইৰ সৈতে হোৱা এটি সাক্ষাৎকাৰত হীৰাবাঈয়ে কৈছে যে, মই অৰণ্যত গছ খেতি কৰা নাই, কিন্তু মই অৰণ্য ধ্বংস হোৱাৰ পৰা ৰক্ষা কৰিছো

বঁটা আৰু সন্মান
সামাজিক কামৰ বাবে ২০২৩ বৰ্ষত পদ্মশ্ৰী বঁটা লাভ কৰাৰ উপৰিও হীৰাবাঈ লোবিয়ে ৰিলায়েঞ্চৰ ৰিয়েল এৱাৰ্ড, জানকী দেৱী প্ৰসাদ বাজাজ বঁটা আৰু দ্য গ্ৰীণ এৱাৰ্ডেৰে সন্মানিত হৈছেমহিলাসকলৰ উন্নয়নৰ বাবে সখী মণ্ডল নামে মহিলা গোট আৰম্ভ কৰা বাবে তেওঁলৈ ৰিলায়েঞ্চৰ ৰিয়েল এৱাৰ্ড আৰু জানকী দেৱী প্ৰসাদ বাজাজ বঁটা আগবঢ়োৱা হৈছিল

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সমাজকৰ্মী
হীৰেন গোহাঁই () ষাঠিৰ দশকৰ পৰাই আকাশবাণীৰ গুৱাহাটী আৰু ডিব্ৰুগড় কেন্দ্ৰৰ এগৰাকী ঘোষক, সুৰকাৰ তথা সংগীত পৰিচালক৷ সংগীতৰ জগতলৈ তেওঁৰ উল্লেখযোগ্য অৱদানৰ বাবে অসম চৰকাৰে হীৰেন গোহাঁইলৈ ২০১২-১৩ বৰ্ষৰ শিল্পী বঁটা আগবঢ়াইছে৷

প্ৰাৰম্ভিক জীৱন
হীৰেন গোহাঁইৰ জন্ম হয় ১৯৪৬ চনৰ নৱেম্বৰ মাহত শিৱসাগৰ জিলাৰ ধাঁইআলি দিলিহি গাঁৱত৷ তেওঁৰ পিতৃ সাহিত্যিক পেঞ্চনাৰ ৰিপুনাথ বুঢ়াগোহাঁই৷ মাতৃ প্ৰতিমা বুঢ়াগোহাঁই৷ গোহাঁয়ে শ্বিলঙত প্ৰাৰম্ভিক শিক্ষা আৰম্ভ কৰে৷ পিতৃৰ চাকৰিৰ হেতু অসমৰ কেইবাটাও অন্যান্য অঞ্চলত শিক্ষা গ্ৰহণ কৰি তেওঁ দৰং মহাবিদ্যালয়ৰ পৰা স্নাতক শিক্ষা লাভ কৰে৷

কৰ্মজীৱন
১৯৬৭ চনত গোহাঁয়ে আকাশবাণী গুৱাহাটী কেন্দ্ৰত ঘোষকৰূপে কৰ্মজীৱন আৰম্ভ কৰে৷ পৰৱৰ্তী কালত তেওঁ ১৯৬৯ চনত আকাশবাণী ডিব্ৰুগড় কেন্দ্ৰত যোগদান কৰে৷ ইয়াৰ লগে লগে সুৰকাৰ ৰূপেও তেওঁ আত্মপ্ৰকাশ কৰে৷ বৰ্তমানলৈকে তেওঁ ভালেসংখ্যক গীতৰ ৰচনা আৰু পৰিচালনা কৰিছে৷

বঁটা আৰু সন্মান
২০১২-২০১৩ বৰ্ষৰ অসম চৰকাৰৰ শিল্পী বঁটা

তথ্যসূত্ৰ

শ্ৰেণী:অসমৰ সঙ্গীত পৰিচালক
শ্ৰেণী:জীৱিত ব্যক্তি
হীৰেন্দ্ৰ নাথ দত্ত () অসমৰ এগৰাকী কবি আৰু সমালোচক অসমীয়া সাহিত্য জগতলৈ তেওঁৰ বৰঙনিৰ ভিতৰত কাব্যগ্ৰন্থ 'মানুহ অনুকূলে', 'সমধিৰিৰ সোঁৱৰণী আৰু অন্যান্য কবিতা', 'পল অনুপলৰ সাঁচ', প্ৰবন্ধ সংকলন 'নিৰ্বাচিত সমালোচনা' আদি উল্লেখযোগ্য ২০০৪ চনত তেওঁ 'মানুহ অনুকূলে' কাব্যগ্ৰন্থৰ বাবে অসমীয়া ভাষাৰ সাহিত্য অকাডেমি বঁটা লাভ কৰে ত্তেওঁ ১৯৮৯ চনত অসম সাহিত্য সভাৰ ডুমডুমা অধিৱেশনৰ কবি সন্মিলনৰ সভাপতি আছিল ২০১৪ চনত কবিগৰাকীক উইলিয়ামছন মেগৰ শৈক্ষিক ন্যাসে অসম উপত্যকা সাহিত্য বঁটাৰে সন্মানিত কৰে ২০১৬ চনৰ ২০ ফেব্ৰুৱাৰীত গুৱাহাটীৰ জি এন আৰ চি চিকিৎসালয়ত হীৰেন্দ্ৰ নাথ দত্তই শেষ নিশ্বাস ত্যাগ কৰে

জন্ম আৰু শিক্ষা
১৯৩৭ চনৰ ১ মাৰ্চত অসমৰ যোৰহাট জিলাৰ তিতাবৰত হীৰেন্দ্ৰ নাথ দত্তই জন্মলাভ কৰে গৃহ চহৰখনৰে মিহিৰাম শইকীয়া হাইস্কুলত শিক্ষাজীৱন আৰম্ভ কৰা দত্তই ১৯৫৪ চনত কটন মহাবিদ্যালয়ৰ পৰা বিজ্ঞান শাখাত উচ্চতৰ মাধ্যমিকৰ দেওনা পাৰ কৰে ১৯৫৬ চনত উক্ত মহাবিদ্যালয়ৰ পৰাই তেওঁ ইংৰাজী বিষয়ত সন্মানসহ স্নাতক উপাধি লাভ কৰে ১৯৫৮ চনত কবিগৰাকীয়ে কলিকতা বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ উপাধি অৰ্জন কৰে

কৰ্মজীৱন
১৯৫৯ চনত তেওঁ যোৰহাটৰ জগন্নাথ বৰুৱা মহাবিদ্যালয়ত ইংৰাজী বিভাগৰ প্ৰবক্তা হিচাপে যোগদান কৰে পিচলৈ তেওঁ গৌহাটী বিশ্ববিদ্যালয়ৰ অধ্যাপক হিচাপে নিযুক্তি পায় ১৯৬৪ চনত তেওঁ বিশ্ববিদ্যালয়খনৰ স্নাতকোত্তৰ বিভাগলৈ বদলি হয় শেষত বিশ্ববিদ্যালয়খনৰ ৰিডাৰ হিচাপে কাৰ্যনিৰ্বাহ কৰি ২০০২ চনত তেওঁ অৱসৰ গ্ৰহণ কৰে

উল্লেখনীয় কৰ্মৰাজি
 সমধিৰিৰ সোঁৱৰণী আৰু অন্যান্য কবিতা (১৯৮১)
 কিতাপৰ ভৱিষ্যত (১৯৯০)
 মানুহ অনুকূলে (২০০০)
 পল অনুপলৰ সাঁচ (২০০৭)
 নিৰ্বাচিত সমালোচনা (২০১১)
 মোৰ প্ৰবন্ধ (২০১১)

সন্মান আৰু পুৰস্কাৰসমূহ
 সাহিত্য অকাডেমি বঁটা (২০০৪)
 পদ্মনাথ বিদ্যা বিনোদ স্মৃতি সাহিত্য পুৰস্কাৰ (২০১৩)
 অসম উপত্যকা সাহিত্য বঁটা (২০১৪)

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী 
শ্ৰেণী:অসম উপত্যকা সাহিত্য বঁটা বিজয়ী
হুঁচৰি নাম 
হুঁচৰি গীত হ'ল অসমীয়া লোকসাহিত্যৰ অমূল্য সম্পদ এই গীত ডেকা-বুঢ়া-ল'ৰা সকলোৱে মিলি গায় ইয়াত গাভৰুৰ স্থান নাই বহাগ বিহুত গাঁৱৰ ৰাইজে ঢোল, পেঁপা, তাল আদি লৈ প্ৰত্যেক মানুহৰ ঘৰে ঘৰে সামুহিকভাৱে হুঁচৰি গীত গায় হুঁচৰি গীত গাওঁতে বয়স্কসকলে চোলা-চুৰিয়া পিন্ধাৰ লগতে গাত চেলেং মেৰিয়াই লয় হুঁচৰিৰ প্ৰধান ভাগ দুটা - হুঁচৰি কীৰ্তন আৰু বিহুনাম হুঁচৰি কীৰ্তন হ'ল আধ্যাত্মিক ভাৱসম্পন্ন আৰু বিহুনাম হ'ল অশ্লীলতাহীন স্বাভাৱিক আনন্দ - উত্তেজনা আৰু নৈসৰ্গিক সৌন্দৰ্য্যৰ প্ৰকাশ
হুইটনী এলিজাবেথ হাষ্টন (আগষ্ট ৯, ১৯৭৩  ফেব্ৰুৱাৰী ১১, ২০১২) আমেৰিকা যুক্তৰাষ্ট্ৰৰ এগৰাকী প্ৰতিভাসম্পন্ন কণ্ঠশিল্পী, মঞ্চশিল্পী, প্ৰযোজক আৰু মডেল আছিল ২০০৯ চনত গিনীজ ৱৰ্ল্ড ৰেকৰ্ডৰ মতে তেখেত বিশ্বৰ সবাতোকৈ বেছি পুৰস্কাৰ পোৱা নাৰী ২০১০ চন পৰ্য্যন্ত তেখেতৰ জীৱনযোৰা ৪১৫ সংখ্যক পুৰস্কাৰসমূহৰ ভিতৰত ২টা এমী এৱাৰ্ড, ৬টা গ্ৰেমী এৱাৰ্ড, ৩০টা বিলব'ৰ্ড মিউজিক এৱাৰ্ড আৰু ২২টা আমেৰিকান মিউজিক এৱাৰ্ড মুখ্য ইয়াৰ উপৰিউ হাষ্টন বিশ্বৰ অভিলেখসংখ্যক পৰিমাণে বিক্ৰী হোৱা বিভিন্ন শ্ৰাব্য-দৃশ্য মাধ্যমৰ প্ৰকাশকাৰী সংগীতজ্ঞ তেখেতৰ পৰিয়ালৰে প্ৰসিদ্ধ ছ'উল গায়ক সংগীতজ্ঞসকলৰ, বিশেষকৈ মাক চিছি হাষ্টন, সম্বন্ধীয় ডায়'ন ৱাৰৱিক আৰু ডী ডী ৱাৰৱিকি, আৰু গডমাডাৰ এৰিথা ফ্ৰেঙ্কলিনৰ পৰা অনুপ্ৰাণিত হৈ হাষ্টনে ১১ বছৰ বয়সৰপৰাই তেখেতৰ নিউ জাৰ্চী গীৰ্জাৰ জুনিয়'ৰ গচ্পেলত  গাই সংগীত জীৱনৰ পাতনি মেলে পাছত মাকৰ লগত নিউয়ৰ্কৰ চহৰ এলেকাৰ নৈশ ক্লাবত গান গাই থাকোঁতে তেখেত এৰিষ্টা ৰেকৰ্ডৰ লেবেল-হেড ক্লাইভ ডেভিচৰ চকুত পৰে হাষ্টনে সাতখন ষ্টুডিঅ' এলবাম আৰু তিনিখন চাউণ্ডট্ৰেক এলবাম মুকলি কৰে; আটাইখিনিয়ে ডায়মণ্ড, মালটি প্লেটিনাম, প্লেটিনাম বা গ'ল্ড চাৰ্টিফিকেচ্যন জুবিলী পালন কৰে 

২০১২ চনৰ ১১ ফেব্ৰুৱাৰী তাৰিখে কেলিফ'ৰ্ণিয়াৰ বীভাৰ্লি হিলৰ বীভাৰ্লি হিল্টন হোটেলত কোনো অজ্ঞাত কাৰণবশতঃ হাষ্টনৰ মৃত্যু হয়

তথ্যসূত্ৰ

অধিক পঢ়ক

বাহ্যিক সংযোগ

 
 দ্য চান্দে ইণ্ডিয়ানত প্ৰকাশিত হুইটনী হাষ্টনৰ মৃত্যু সংবাদ 
 
 
 
 
 
 
 

শ্ৰেণী:আমেৰিকান কণ্ঠশিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
হুছনা বাঈ অথবা হুছনা জান () ঊনবিংশ শতিকাৰ শেষভাগৰ আৰু কুৰি শতিকাৰ প্ৰথমভাগৰ বাৰাণসীৰ এগৰাকী তৱাইফ আৰু থুমৰি গায়িকা আছিল তেওঁক উত্তৰ প্ৰদেশত খয়াল, থুমৰি আৰু তপ্পা গায়কীৰ বিশেষজ্ঞ হিচাপে প্ৰখ্যাত আছিল কুৰি শতিকাৰ প্ৰথম দশকৰ আৰম্ভণিতে তেওঁ দেশপ্ৰেমমূলক গান গাই তথা আন কণ্ঠশিল্পীকো অনুসৰণ কৰিবলৈ অনুপ্ৰেৰণা দি গানৰ পৰম্পৰাত বৈপ্লৱিক পৰিবৰ্তন সাধন কৰাৰ আৰু পুনৰ সজ্ঞায়িত কৰাৰ কৃতিত্ব তেওঁক দিয়া হয় তেওঁক ঠাকুৰ প্ৰসাদ মিশ্ৰ, আৰু বিখ্যাত সাৰংগীবাদক  পণ্ডিত শম্ভু মহাৰাজে প্ৰশিক্ষণ দিছিল বাৰাণসীৰ কিংবদন্তি চোটে ৰামদাস জীৰ পৰা তেওঁ তপ্পা গায়কীৰ পাৰদৰ্শিতা অৰ্জন কৰিছিল
কৰ্মজীৱন
বাঈ ভৰতেন্দু হৰিশ্চন্দ্ৰৰ সমসাময়িক আছিল আৰু তেওঁৰ সৈতে সম্পৰ্ক ৰাখিছিল কাব্যিক অভিব্যক্তিৰ ওপৰত তেওঁৰ পৰামৰ্শ আৰু মতামত লৈছিল তেওঁৰ থুমৰি আৰু থুমৰিৰ অন্যান্য উপধাৰাবোৰ মধু তৰংগ নামেৰে প্ৰকাশিত হৈছিল ভৰতেন্দুৱে তেওঁৰ দ্বাৰা কবি জয়দেৱৰ  গীত গোবিন্দ গাবলৈ প্ৰেৰণা দিছিল তেওঁক থুমৰি আৰু তপ্পাৰ বিশেষজ্ঞ বিদ্যাবাৰী আৰু বড়ী মতিবাঈৰ সৈতে একে শাৰীতে ৰখা হয় হুছনা বাঈ ধ্ৰুপদী সংগীতৰ এনে এক উচ্চতাত উপনীত হৈছিল, যাৰবাবে সন্মানেৰে তেওঁক  'চৰকাৰ' বুলি উল্লেখ কৰা হৈছিল

ৰাজনীতিৰ সৈতে সম্পৰ্ক
অসহযোগ আন্দোলনৰ সময়ত (১৯২০-২২) যেতিয়া মহাত্মা গান্ধীয়ে কাশী আৰু নৈনিতাল ভ্ৰমণ কৰিছিল, বায়ে এনে এটা আন্দোলনৰ জন্ম দিছিল, যাৰ দ্বাৰা তৱাইফসকলে ভজন আৰু দেশপ্ৰেমমূলক গীত গাই জীৱিকা অৰ্জন কৰাৰ অনুপ্ৰেৰণা পাইছিল এই মহিলা শিল্পীসকলৰ মৰ্যদা বঢ়োৱাৰ লক্ষ্যও তেওঁৰ আছিল, যাৰ কৰ্মৰাজিক সাধাৰণতে যৌনকৰ্মৰ সমপৰ্যায়ৰ বুলি প্ৰায়ে গণ্য কৰা হৈছিল এই শিল্পীসকলৰ বহুতে আকৌ গান্ধীৰ চৰ্খা আন্দোলনতো অংশগ্ৰহণ কৰিছিল ৰাষ্ট্ৰীয় আন্দোলনত যোগদান আৰু তৱাইফসকলৰ জীৱনৰ সংস্কাৰ সাধন- এই দুটা উদ্দেশ্য আগত ৰাখি তৱাইফ সভা গঠন কৰিছিল সভাৰ উদ্বোধনী অনুষ্ঠানত বাঈৰ সভাপতিৰ অভিভাষণ বৰবধু বিবেচনত উপলব্ধতাত তেওঁ এটা দেশপ্ৰেমমূলক কবিতা এটা আবৃতি কৰিছিল

বাইয়ে সহকৰ্মী তৱাইফসকলক জোৱান অফ আৰ্ক আৰু চিতোৰগড়ৰ মহিলাসকলৰ জীৱনৰ পৰা শিকিবলৈ, সোণৰ অলংকাৰৰ সলনি লোৰ শিকলি পিন্ধিবলৈ আৰু সন্মানহীন জীৱনৰ পৰা আঁতৰি থাকিবলৈ অনুৰোধ জনাইছিল যিহেতু তৱাইফে তেওঁলোকৰ বৃত্তি সম্পূৰ্ণৰূপে সলনি কৰিব নোৱাৰে, বায়ে তেওঁলোকক জাতীয়তাবাদী বা দেশপ্ৰেমমূলক ৰচনাৰ গাবলৈ পৰামৰ্শ দিছিল তেওঁ তৱাইফসকলক বাৰাণসীৰ আন এগৰাকী বিখ্যাত তৱাইফ গায়িক বিদ্যাধৰী বাঈৰ পৰা এই গীতবোৰ সংগ্ৰহ কৰিবলৈ পৰামৰ্শ দিছিল বায়ে ইয়াক তৱাইফসকলৰ বাবে সামাজিক মৰ্যাদা আৰু মৰ্যাদা প্ৰাপ্ত কৰাৰ দিশত এক পদক্ষেপ হিচাপে প্ৰত্যক্ষ কৰিছিল তেওঁ অন্য তৱাইফসকলৰ সৈতে বিদেশী সামগ্ৰী বৰ্জনত অংশগ্ৰহণ কৰিছিল আৰু স্বদেশী আন্দোলনত অংশ গ্ৰহণ কৰিছিল
তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
হুছনে আৰা কমল (; ২০ ডিচেম্বৰ ১৯৩৪  ১৬ এপ্ৰিল ২০০৯) এগৰাকী বাংলাদেশী শিক্ষাবিদ, দানশীল সমাজকৰ্মী আছিল তেওঁ সমগ্ৰ কৰ্মজীৱনত বাংলাদেশৰ সমাজ কল্যাণ আৰু মহিলা সবলীকৰণত উল্লেখযোগ্য অৱদান আগবঢ়াইছিল প্ৰবক্তা হিচাপে কাম কৰি পিছলৈ তেওঁ বাংলাদেশৰ ঢাকাৰ ইনষ্টিটিউট অৱ ছচিয়েল ৱেলফেয়াৰ এণ্ড ৰিচাৰ্চৰ পৰিচালক আৰু অধ্যাপিকা হয় কমল এজন নিপুণ লেখকো আছিল তেওঁ নাৰী আৰু লিংগ-বিষয়ক কেইবাখনো গ্ৰন্থ প্ৰকাশ কৰাৰ লগতে শিশুৰ বাবেও কিতাপ প্ৰকাশ কৰিছিল

প্ৰাৰম্ভিক জীৱন আৰু শিক্ষা
হুছনে আৰা কমলে ১৯৩৪ চনৰ ২০ ডিচেম্বৰত ৰাজশ্বাহী জিলাত মুছলমান হাফিজুৰ ৰহমান আৰু আনোৱাৰা বেগমৰ ঘৰত জন্মগ্ৰহণ কৰিছিল১৯৭৯ চনত ঢাকা বিশ্ববিদ্যালয়, বেডফোৰ্ড কলেজৰ পৰা স্নাতকোত্তৰ ডিগ্ৰী আৰু আমেৰিকাৰ কলম্বিয়া বিশ্ববিদ্যালয়ৰ পৰা সমাজ বিজ্ঞানত স্নাতকোত্তৰ ডিগ্ৰী লাভ কৰে

 কৰ্মজীৱন 
১৯৬০ চনত কমলে ঢাকা বিশ্ববিদ্যালয়ৰ সমাজ কল্যাণ আৰু গৱেষণা প্ৰতিষ্ঠানত (পূৰ্বতে সমাজ কল্যাণ মহাবিদ্যালয় বুলি জনাজাত) প্ৰবক্তা হিচাপে কৰ্মজীৱন আৰম্ভ কৰে  ১৯৬৬ চনলৈকে কমলে শিশু সাহিত্যৰ দিশত আগবঢ়োৱা লেখা-মেলাৰ বাবে সুনাম অৰ্জন কৰিছিল

বাংলাদেশৰ স্বাধীনতাৰ পিছত নাৰী সবলীকৰণৰ ওপৰত গুৰুত্ব আৰোপ কৰি এই বিষয়ত দুৰ্দশাগ্ৰস্ত মহিলা আৰু ঘৰুৱা দায়িত্বত থকা মহিলাকে ধৰি কেইবাখনো গ্ৰন্থ তেওঁ প্ৰকাশ কৰে অতিমাত্ৰা জনসংখ্যাই দেশত কি প্ৰভাৱ পেলাব সেই বিষয়ত কমল ক্ৰমান্বয়ে চিন্তিত হৈ পৰিছিল তেওঁ পৰিয়াল পৰিকল্পনাকে ধৰি পৰিয়ালক প্ৰসাৰিত কৰাৰ এটা কাৰক হিচাপে পৰিয়াল জীৱন শিক্ষা লিখিছিল য'ত তেওঁ মহিলাসকলক শিক্ষা দিয়াৰ পদক্ষেপ আৰু এই বিষয়ৰ সমাজবিজ্ঞানসন্মত দিশসমূহৰ সৈতে মোকাবিলা কৰাৰ বিষয়ে বিতংভাৱে উল্লেখ কৰিছিল

১৯৯১ চনত প্ৰতিষ্ঠানটোৰ পৰিচালক হিচাপে নিযুক্তি লাভ কৰি ১৯৯৪ চনত অধ্যাপিকা পদবীলৈ উন্নীত হয় ২০০১ চনত পদৰ পৰা অৱসৰ গ্ৰহণ কৰে

 লোকহিতৈষী হিচাপে 
কমল দান-বৰঙণিৰ লগত জড়িত আছিল তেওঁ প্ৰায়ে বেনামীভাৱে দান দিছিল নাৰী অধিকাৰৰ পোষকতা কৰি জীৱনৰ বহুখিনি সময় তেওঁ বাংলাদেশৰ মহিলা আৰু শিশুৰ মৰ্যাদা উন্নত কৰাৰ বাবে উৎসৰ্গা কৰিছিল তেওঁ মহিলাসকলৰ বাবে শিক্ষা আৰু চাকৰিৰ প্ৰশিক্ষণ প্ৰদান কৰা, মহিলাসকলক হিংসা আৰু বৈষম্যৰ পৰা ৰক্ষা কৰা আইন প্ৰণয়নৰ পোষকতা কৰা আৰু আৰ্তজনৰ মহিলা আৰু শিশুসকলক সামাজিক সেৱা প্ৰদান কৰা সংস্থাসমূহক সমৰ্থন কৰা আদি কাৰ্যসূচী স্থাপনৰ কাম কৰিছিল তেওঁ বিভিন্ন সমাজ সেৱা সংস্থা আৰু বেচৰকাৰী সংস্থা যেনে-বাংলাদেশৰ পল্লী শিশু ফাউণ্ডেশ্যন (পি এছ এফ), বি এম এন, চেণ্টাৰ ফৰ দ্য ৰিহেবিলিটেচন অৱ দ্য পেৰালাইজড (চি আৰ পি), উইমেন ফৰ উইমেন, উইমেনছ ভলাণ্টেৰী এছ'চিয়েচন (ডব্লিউ ভি এ), মেণ্টেল হেল্থ এছ'চিয়েচন, আৰু দ্য হাংগাৰ প্ৰজেক্ট আদিক সহায় কৰিছিল

মৃত্যু
২০০৯ চনৰ ১৬ এপ্ৰিলত কমলৰ হৃদৰোগৰ ক্ৰিয়া বন্ধ হৈ মৃত্যু হয় মৃত্যুৰ পূৰ্বে কিছুদিন ধৰি তেওঁ হৃদৰোগৰ সৈতে যুঁজি আছিল মৃত্যুৰ সময়ত তেওঁৰ স্বামী, তিনিগৰাকী কন্যা আৰু সাতজন নাতি-নাতিনীক এৰি থৈ যায় 

 তথ্যসূত্ৰ 

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:শিক্ষাবিদ
শ্ৰেণী:সমাজকৰ্মী
হুডোক নৃত্য  ইণ্ডোনেছিয়াৰ পূব কালিমন্তান প্ৰদেশৰ দয়াক জনগোষ্ঠীৰ বহু উপগোটে এৰাউ চপোৱাৰ ধন্যবাদ উৎসৱৰ সময়ত পৰিবেশন কৰা এক মুখা পিন্ধা নৃত্য  হুডোক সংস্কৃতি আৰু প্ৰদৰ্শন পূব কালিমন্তন প্ৰদেশৰ দয়াক জনসংখ্যাৰ থলুৱা, আৰু ইয়াৰ উৎপত্তি মহাকাম উলু ৰিজেন্সিৰ পৰা হোৱা বুলি কোৱা হয়

পৌৰাণিক কাহিনী
বাহাউ, বুছাং, মডাং, আওহেং আৰু পেনিহিং লোকৰ পৰম্পৰাগত বিশ্বাস অনুসৰি হুডোক হৈছে নিগনি, গাহৰি, নাহৰফুটুকী, কাউৰীকে ধৰি তেৰটা শস্য ধ্বংসকাৰী জীৱ উৎসৱত হুডোকসকলৰ প্ৰতীক হৈছে কীট-পতংগক প্ৰতিনিধিত্ব কৰা মাস্ক আৰু পিনাং (আৰেকা তাল) বা কলৰ গছৰ বাকলিৰে তৈয়াৰী জেকেট পিন্ধা নৃত্যশিল্পী গোটেই শৰীৰটো চিৰলা-চিৰিলি পিনাং বা কলপাতেৰে আবৃত নৃত্য শেষ হয় যেতিয়া দুটা মানুহৰ হুডোক ওলাই আহি কীট-পতংগ হুডোকক খেদি যায় নৃত্যৰ সময় ১৫ ঘণ্টা

প্ৰতি বছৰে ছেপ্টেম্বৰৰ পৰা অক্টোবৰ মাহৰ পৰা শুকান পথাৰ ধান খেতি কৰিবলৈ মানুহে মাটি ডিবল কৰাৰ পিছত গাঁৱে গাঁৱে ইয়াৰ ব্যৱস্থা কৰা হয় তেওঁলোকে প্ৰাৰ্থনা কৰে যাতে তেওঁলোকৰ পথাৰবোৰ প্ৰচুৰ পৰিমাণে গজি উঠে
চিত্ৰভাণ্ডাৰ
হুডোক নৃত্যত পিন্ধা কেইটামান মুখা

তথ্য সূত্ৰ
হুদুম গীত হৈছে হুদুম পূজা উপলক্ষে পৰিৱেশন কৰা এবিধ লোকগীত অসমৰ ধুবুৰী জিলাৰ বিভিন্ন অঞ্চলত এই গীতৰ প্ৰচলন আছে 
উদ্দেশ্য আৰু বিৱৰণ
সাধাৰণতে অনাবৃষ্টিৰ সময়ত মাজ নিশা পথাৰৰ মাজত মূলতঃ নাৰীসকলে হুদুম পূজা পাতে হুদুমক বৃষ্টিদাতা দেৱতা বুলি ভবা হয় মৃদঙ্গ বাদকৰ বাহিৰে কোনো পুৰুষে হুদুম-পূজাত যোগ দিব নোৱাৰে নাৰীসকলে বিবসনা হৈ গীত-পদ গাই গাই হুদুমদেৱতালৈ পূজা আগ বঢ়ায় হুদুম-পূজাৰ প্ৰসঙ্গত গোৱা গীতবোৰৰ নামেই হুদুম গীত এই গীতবোৰৰ কিছুমানত অশ্লীল শব্দৰ প্ৰয়োগ পৰিদৃষ্ট হয় উদাহৰণ স্বৰূপে;বিশ্বেশ্বৰ হাজৰিকা(সম্পা).অসমীয়া সাহিত্যৰ বুৰঞ্জী,প্ৰথম খণ্ড.প্ৰকাশক: আনন্দৰাম বৰুৱা ভাষা কলা-সংস্কৃতি সংস্থা, অসম, পৃ. ২৪৪-২৪৫ 
জাগৰে জাগৰে হুদুম আজিকাৰ ৰাতি

গৃহস্থীয়া কৰে পূজা দিয়া ধূপ চাইলন বাতি

আকাশতে কৰ পূজা আকাশ কাওলী

পাতালতে কৰ পূজা এক কাল লাগালি

...

হুদুমেৰ মাও বন্দী হইল যোৰ মাৰেয়া তলেৰে

হুদুম হুদুমৰে হুদুমে কি কাজ কৰিল ৰে

হুদুমেৰ ঘৰ সাত ভাই কাৰে খেতত পানী নাই

আছে পানী গাঙ্গতে ঢালিয়া দিব জমিতে...ধীৰেন দাস, গোৱালপৰীয়া লোকসংস্কৃতি আৰু লোকগীত, পৃ. ১৫৭

 তথ্য উৎস 

শ্ৰেণী:লোক-সংস্কৃতি
শ্ৰেণী:লোকগীত
শ্ৰেণী:লোকসাহিত্য
অনাবৃষ্টিৰ ফলত খেতিপথাৰে যেতিয়া চিৰালফাঁট মেলে, কৃষকে হুমুনিয়াহ কাঢ়ি ঘনে ঘনে আকাশলৈ চায়, তেনে পৰিস্থিতিত গোৱালপাৰা অঞ্চলত হুদুমদেওৰ পূজা আয়োজন কৰি বৃষ্টিৰ আয়োজন কৰা হয় এই অনুষ্ঠান সম্পূৰ্ণৰূপে সত্ৰ আচাৰ পূৰ্বতে আঁউসীৰ নিশা হুদু চৰাই এটা ধৰি আনি পথাৰত খুঁটি পুতি বান্ধি থৈ গাঁৱৰ বিবাহিতাসকল একত্ৰিত হৈ সম্পূৰ্ণ উলংগভাৱে তাৰ চাৰিওফালে নাচ-গান কৰিছিল বৰ্তমান হুদু চৰাই বান্ধি থোৱাৰ নিয়ম নাই যদিও খেতিপথাৰত কলগছ এডাল পুতি (যাক হুদুম খুঁটি বোলে) হুদুমদেওৰ পূজা কৰা হয় এটি সন্তানৰ মাতৃ এগৰাকীয়ে একে উশাহতে এটা খুঁটি পুতিব লাগে হুদুম খুঁটি পোতাৰ তিনিদিনৰ ভিতৰতে বৰষুণ হয় বুলি বিশ্বাস আছে যদি বৰষুণ নহয় তেন্তে হুদুমদেওৰ পূজা আৰম্ভ কৰা হয় হুদুম খঁটি পোতাৰ এসপ্তাহ আগৰে পৰাই তিৰোতাসকলে হালোৱা আৰু বলধৰ অভিনয়েৰে নাঙল লৈ পথাৰ চহাবলৈ ধৰে হুদুমপূজাত পুৰুষৰ উপস্থিতি নিষিদ্ধ হুদুমপূজাত ঢাকুৱাই ঢাক বজালে চকুত কাপোৰ বান্ধি লব লাগে এই পূজাত তিৰোতাসকলে হুদুম খুঁটিৰ চৌপাশে উলংগ হৈ উদ্দামভাৱে নৃত্য-গীত কৰে এই পূজাৰ গীতবিলাক সাধাৰণতে অশ্লীল ধৰণৰ (যৌনবিষয়ৰ, সকলোৰে সন্মুখত পৰিৱেশ কৰিব নোৱাৰা বিধৰ) হয় সৃষ্টিৰ আধাৰস্বৰূপ নাৰীৰ উদ্দাম নৃত্য-গীতে বৃষ্টিৰ আৱাহন কৰে আৰু ইয়াৰ ফলত বৰষুণ হোৱাটো অৱশ্যাম্ভাৱী  এনে বিশ্বাস হুদুমদেও পূজাৰ সৈতে জড়িত হৈ আছে 

তথ্য সংগ্ৰহ

শ্ৰেণী:অসমৰ সংস্কৃতি
মহিষাসুৰৰ সন্তলী ব্যাখ্যা, নাম হুদুৰ দুৰ্গা হৈছে খেৰৱাল সন্তল জনগোষ্ঠীৰ দেৱতা, যাক হিন্দু ধৰ্মত মহিষাসুৰ বুলি কোৱা হয়  সন্তলসকলে হিন্দু দেৱী দুৰ্গাক খলনায়ক বুলি গণ্য কৰে আৰু ইয়াৰ বিপৰীতে তেওঁলোকে মহিষাসুৰ পূজা কৰে
 
ব্যুৎপত্তিবিজ্ঞান
হুদুৰ শব্দৰ অৰ্থ বিজুলী  আৰু দুৰ্গা শব্দৰ অৰ্থ ৰক্ষক  শব্দটোৰ সংযুক্ত অৰ্থ হৈছে বিজুলীৰ দৰে কঠিন ৰক্ষক 

কিংবদন্তী
250পুৰুলীয়া জিলাৰ ৰাজপথত দসাই নৃত্য
ঝাৰখণ্ড, ভাৰতৰ খেৰৱাল সন্তল আৰু অসুৰ জনগোষ্ঠীৰ মতে হুদুৰ দুৰ্গা তেওঁলোকৰ সহস্ৰাব্দৰ পূৰ্বপুৰুষ, চয়চাম্পা নামৰ এখন গাঁৱৰ ৰজা আছিল  তেওঁ আছিল অতি শক্তিশালী আৰু শক্তিশালী ৰজা  আৰ্য্যসকলে ভাৰতলৈ অহাৰ পিছতো তেওঁক পৰাস্ত কৰিব নোৱাৰিলে  তাৰ পাছত তেওঁলোকে বিভিন্ন ধৰণেৰে ৰজাক হত্যা কৰাৰ উপায় চিন্তা কৰিবলৈ ধৰিলে  তেওঁলোকে গম পালে যে ৰজা অতি নাৰীসুলভ আৰু তেওঁলোকৰ সমাজত নাৰীক উচ্চ সন্মান দিয়া হয়  সেয়ে আৰ্যসকলে ৰজাক হত্যা কৰিবলৈ চোৰাংচোৱা হিচাপে এগৰাকী সজ্জা ৰঙৰ ধুনীয়া মহিলাক পঠিয়াইছিল, কিছুমান ক্ষেত্ৰত মহিলাগৰাকী দেহ ব্যৱসায়ৰ লগত জড়িত আছিল  আৰ্যসকলে ৰজাৰ ওচৰত বিয়াৰ প্ৰস্তাৱ দিলে আৰু ৰজাই মহিলাগৰাকীৰ ৰূপত আপ্লুত হৈ মহিলাগৰাকীক বিয়া কৰাবলৈ সন্মত হল  বিয়াৰ পিছত সাত দিন ৰজাই মহিলাগৰাকীৰ লগত ৰাতি কটালে আৰু সপ্তম দিনা মহিলাগৰাকীয়ে ৰজাক বধ কৰিলে  ৰজাৰ মৃত্যুৰ খবৰ শুনি আৰ্যসকলে ৰাজ্য দখল কৰিবলৈ ৰাজ্য আক্ৰমণ কৰিলে আৰু ৰাজ্যৰ পুৰুষসকলে গুৰুৰ পৰামৰ্শ মতে নদীত সৰস্বতী গা ধুই মহিলাৰ বেশ ধৰি পলায়ন কৰে  ৰাজ্যত দছাই নৃত্য প্ৰদৰ্শন কৰিবলৈ  সন্তলসকলে দাবী কৰে যে আৰ্যসকলে তেওঁলোকৰ শাস্ত্ৰত মহিলাগৰাকীক দেৱী দুৰ্গা আৰু ৰজাক মহিষাসুৰ বুলি অতিৰঞ্জিত কৰিছিল, আৰু আৰু দাবী কৰে যে তেওঁলোকৰ ৰজা হুদুৰ দুৰ্গাৰ নাম নাৰীগৰাকীৰ নাম হিচাপে ভুলকৈ উল্লেখ কৰা হৈছিল  দুৰ্গা পূজাৰ সময়ত তেওঁলোকে দুৰ্গা পূজা নকৰে বৰঞ্চ মহিষাসুৰক পূজা কৰে আৰু বাটত দসাই নাচি নাৰীক শোক কৰে  আৰু বহু দাবী অনুসৰি মহিলাগৰাকী এগৰাকী কৰ্টেছান হোৱাৰ বাবে হিন্দুসকলে বেশ্যালয়ৰ মাটি (চাৰিটা জি: গোমুত্ৰ, গোবৰ, গংগাজল বা গণিকালয় (বেশ্যালয়)ৰ মাটি)ৰ লগতে গৰুৰ প্ৰস্ৰাৱ, গংগা পানী, গৰুৰ গোবৰ ব্যৱহাৰ কৰে  দুৰ্গা পূজাত দুৰ্গাৰ মূৰ্তি নিৰ্মাণ কৰিবলৈ

তথ্যসূত্ৰ

শ্ৰেণী:দুৰ্গা
শ্ৰেণী:সাওতাল
শ্ৰেণী:হিন্দু দেৱ-দেৱী
হুমায়ুনৰ সমাধিক্ষেত্ৰ  (, ) হ'ল মোগল সম্ৰাট হুমায়ুনৰ সমাধিক্ষেত্ৰ ১৫৬২ খ্ৰীষ্টাব্দত হুমায়ুনৰ পত্নী হামিদা বানু বেগমে এই সমাধিস্থল নিৰ্মাণ কৰে এইটোৰ নক্সা প্ৰস্তুত কৰিছিল পাৰ্ছী স্থপতিবিদ মিৰাক মিৰ্জা গিয়াথে হুমায়ুনৰ সমাধিয়েই হল ভাৰতীয় উপমহাদেশৰ প্ৰথম উদ্যান-সমাধিক্ষেত্ৰ' ,    , . দিল্লীৰ নিজামুদ্দিন পূৰ্ব অঞ্চলত হুমায়ুনে ১৫৩৩ চনত যি দিনা-পানাহ বা পুৰানা কিল্লা নিৰ্মাণ কৰিছিল, তাৰ নিকটতেই এই সমাধিস্থলটো অৱস্থিত লাল বেলেপাথৰৰ বৃহৎ আকাৰৰ স্থাপত্যসমূহৰ মাজত হুমায়ুনৰ সমাধিসৌধটোৱেই ভাৰত প্ৰথম'  .   .  '  . 

দিল্লীত অৱস্থিত হুমায়ুনৰ সমাধিস্থল প্ৰথম সমাধিক্ষেত্ৰ যিটো কৃত্ৰিম জলধাৰা সম্বলিত বিলাসবহুল উদ্যানৰ মধ্যস্থলত নিৰ্মাণ কৰা হৈছে এই সমাধিস্থল ১৫৭০ চনত নিৰ্মিত হয় ১৯৯৩ চনত ইয়াৰ সাংস্কৃতিক গুৰুত্বৰ বাবে ই ইউনেস্কো বিশ্ব ঐতিহ্যবাহী স্থানসমূহৰ তালিকাত অন্তৰ্ভুক্ত হয় ১৫৬৯-৭০ চনত মোগল সম্ৰাট হুমায়ুনৰ বিধবা পত্নী বিগা বেগমে (হাজি বেগম) ইয়াক নিৰ্মাণ কৰে কথিত আছে, যে মিৰ্জা গিয়াথে ইয়াক নিৰ্মাণ কৰিছিল ছত্ৰসহ এই সমাধিৰ দুই-গম্বুজবিশিষ্ট স্থাপত্যশৈলীটো মোগল স্থাপত্যৰ এক অনন্য নিদৰ্শন এই সমাধিস্থলটো "মোগল ৰাজবংশৰ সমাধিক্ষেত্ৰ" নামেও পৰিচিত কাৰণ, হুমায়ুনৰ সমাধিৰ উপৰিও এই সমাধি ক্ষেত্ৰত ৰাজপৰিয়ালৰ প্ৰায় ১৫০ জন সদস্যৰ সমাধি অৱস্থিত এই সমাধিক্ষেত্ৰটো চাৰিকোণীয়া ইয়াত দুখন সিংহদ্বাৰ আছে, এখন দক্ষিণে আৰু আনখন পশ্চিমে সমাধিক্ষেত্ৰৰ মাজত বহুতো কৃত্ৰিম জলধাৰা, এটা মণ্ডপ আৰু এটি স্নানাগাৰ আছে সমাধিটো এক অষ্টভূজ ক্ষেত্ৰৰ ওপৰত অৱস্থিত ইয়াৰ উচ্চতা ৪২.৫ মিটাৰ গোটেই সমাধিটো বগা পাথৰেৰে আবৃত আৰু ছত্ৰ শোভিত

আলোকচিত্ৰ



তথ্য সংগ্ৰহ

বাহ্যিক সংযোগ

 '     
      
        
 '   --. 
আলোকচিত্ৰ
    
   '    
 

শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:কীৰ্তিস্তম্ভ আৰু স্মাৰক
শ্ৰেণী:মোগল সাম্ৰাজ্য
হুৰিয়া মাছহৌৰ (, জন্ম-১৯৫৪) য়েমেনৰ এগৰাকী মানৱ অধিকাৰ আৰু মহিলা অধিকাৰ কৰ্মী ২০১২ চনৰ পৰা আৰম্ভ হোৱা বিপ্লৱৰ পিছৰ য়েমেনত মানৱ অধিকাৰ মন্ত্ৰীৰ পদত অধিষ্ঠিত হৈছিল সুৰক্ষাৰ চিন্তাত ২০১৪ চনত তেওঁ এই পদ এৰি এডেনলৈ গুচি যায়

২০০০ চনত মাছহৌৰ য়েমেন চৰকাৰৰ পুঁজিৰে চলি থকা অৰ্ধস্বাধীন মহিলা সংস্থা মহিলা ৰাষ্ট্ৰীয় সমিতিৰ ডেপুটি আছিল:      , :   ' ;      ;    '      ;      , 21  2001, 37838.,  : :..3484.   10  2022 আৰব বসন্ত নামেৰে জনাজাত বিপ্লৱত অংশগ্ৰহণৰ বাবে ২০১১ চনত তেওঁ পদত্যাগ কৰে. ২০১১ চনৰ ১৮ মাৰ্চত য়েমেনৰ ৰাজধানী চহৰ ছানাত প্ৰতিবাদকাৰীক হত্যা কৰাৰ অভিযোগত ৰাষ্ট্ৰপতি আলী আব্দুল্লা ছালেহক বিচাৰৰ সন্মুখীন হ'বলৈ আহ্বান জনোৱাত তেওঁ সক্ৰিয় আছিল

০ জন কৰ্মীক আটক কৰাৰ প্ৰতি দৃষ্টি আকৰ্ষণ কৰিবলৈ ২০১১ চনত তেওঁ অনশন কৰে ২০১১ চনৰ পৰা তেওঁ হাউথী নেতৃত্বাধীন ৰাষ্ট্ৰীয় পৰিষদৰ মুখপাত্ৰ হিচাপে পৰিগণিত হয়

২০১২ চনত ৰাষ্ট্ৰপতি আবেদ ৰব্বুহ মনছুৰ হাদীয়ে তেওঁক য়েমেনৰ প্ৰথম মানৱ অধিকাৰ মন্ত্ৰী হিচাপে নিযুক্তি দিছিল মানৱ অধিকাৰ মন্ত্ৰী হিচাপে তেওঁ মানৱ অধিকাৰ আৰু মৰ্যাদা উলংঘা কৰা দুৰ্নীতি, নিৰ্যাতন আৰু আটক কৰা লোকসকলক অনুসৰণ কৰিছিলয়েমেনত বাল্যবিবাহৰ অন্ত পেলোৱাৰ বাবেও তেওঁ কাম কৰিছে

তেখেতে কৈছে যে "এজন নিৰীহ ব্যক্তিক পতন কৰাটো এটা ডাঙৰ ত্ৰুটি"9 এই আক্ৰমণৰ বিৰুদ্ধে তেওঁ দ্য ৱাশ্বিংটন পোষ্টত লিখিছে, হিংসাৰ দ্বাৰা প্ৰভাৱিত ব্যক্তিসকলৰ প্ৰতি দৃষ্টি আকৰ্ষণ কৰিছে 

২০১৩ চনত তেওঁ আইন ঘোষণা কৰে যে মহিলাসকলৰ বিবাহৰ নূন্যতম বয়স আঠাইশ বছৰ হ'ব লাগিব

২০১৪ চনত মাশ্বৌৰৰ সুৰক্ষা বিপদত পৰিছিল, সেয়েহে তেওঁ এডেনলৈ গুচি যায় আৰু মানৱ অধিকাৰ মন্ত্ৰীৰ পদ এৰি যায় ২০১৫ চনত তেওঁৰ ঠাইত এজ্জেদিন আল-আছবাহিক নিযুক্তি দিয়া হয়
তথ্যসূত্ৰ

শ্ৰেণী:য়েমেনৰ ব্যক্তি
শ্ৰেণী:য়েমেনৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:মানৱ অধিকাৰ কৰ্মী
হুৱাচু হৈছে চীন ধৰ্ম-গল্পৰ এগৰাকী দেৱী আৰু দেৱতা নুৱা আৰু ফুচিৰ মাতা  

 উপাখ্যান   
উপাখ্যান অনুসৰি, সৃষ্টিৰ দেৱতা পানগু উভতি উঠাৰ পিছত মৃত্যু হয়, আৰু তেওঁৰ দেহই নদী, পৰ্বত, উদ্ভিদ, জীৱ-জন্তু, আৰু পৃথিৱীৰ সকলো বস্তু ৰূপে পৰিণত হয় এই সকলোৰে মাজত হুৱাচু নামেৰে এটা শক্তিশালী সত্তাৰ জন্ম হয় হুৱাচু হঠাৎ লেইগং, বজ্ৰ দেৱতাৰ পদচিহ্নত ভৰিত পেলাই গৰ্ভৱতী হয় আৰু যমজ সন্তান ফুচি আৰু নুৱা জন্ম দেয় কোৱা হয় যে, এইসকল সত্তাই মানুহৰ মুখ আৰু সাপৰ দেহ লৈ জন্ম গ্ৰহণ কৰিছিল  

পিছৰ হুৱাং সম্ৰাটৰ উপাখ্যানসমূহত কোৱা হয় যে, এটা উপবাসৰ সময়ত, সম্ৰাটে হুৱাচুৰ দেৱীয় ৰাজ্যৰ সপোন দেখিছিল, "যত নাও বা ৰথ বা কোনো মানুহৰ ভৰিৰ দখল নাছিল... কেৱল আত্মাই তাত গৈ পোৱা পাৰিছিল" এই স্বৰ্গীয় ঠাইৰ বাসিন্দাসকলে "শূন্যত চলিছিল যেন মাটি আৰু বতাহত শুব পাৰিছিল যেন বিছনাত... পৰ্বত আৰু উপত্যকাই তেওঁলোকক বাধা দিয়া নাছিল, কাৰণ তেওঁলোকে কেৱল আত্মাৰ যাত্ৰা কৰিছিল"   

 তথ্যউৎস   

শ্ৰেণী:চীনা দেৱী
-     

হৃদযন্ত্ৰ () হৃদপেশীৰ দ্বাৰা গঠিত কেন্দ্ৰীয় পাম্প সদৃশ অংগ,যি অবিৰতভাৱে প্ৰাণীৰ জীৱন থকালৈকে স্পন্দিত হৈ গোটেই দেহত ৰক্ত পৰিবহণ কৰে ই বক্ষ গহ্বৰত হাঁওফাঁও দুটাৰ মধ্যৱৰ্তী স্থানত অৱস্থিত সোপোকা অংগ হৃদযন্ত্ৰ হৃদয়াৱৰণ () ৰ দ্বাৰা আবৃত হৈ থাকে হৃদয়াৱৰণ আৰু হৃদযন্ত্ৰৰ মাজৰ গহ্বৰটোক হৃদয়াৱৰণ গহ্বৰ বোলে ই এক প্ৰকাৰ জুলীয়া ৰসেৰে পূৰ্ণ হৈ থাকে এই ৰসে হৃদযন্ত্ৰক বাহ্যিক আঘাতৰ পৰা ৰক্ষা কৰে হৃদযন্ত্ৰটো ৪টা কোঠালিযুক্ত নিম্নখাপৰ মেৰুদণ্ডী প্ৰাণীৰ পৰা ক্ৰমে উচ্চখাপৰ প্ৰাণীলৈ ইয়াৰ জটিলতা বৃদ্ধি পায় 
বিভিন্ন মেৰুদণ্ডী প্ৰাণীৰ হৃদযন্ত্ৰ

350  

স্তন্যপায়ী প্ৰাণী(মানুহ)ৰ হৃদযন্ত্ৰ
অৱস্থান : স্তন্যপায়ী প্ৰাণীৰ হৃদযন্ত্ৰটো বক্ষ গহ্বৰত হাঁওফাঁও দুটাৰ মাজত মধ্যচ্ছদাৰ ঠিক ওপৰৰ ফালে মধ্য অক্ষৰ পৰা ৯ চে.মি. বাওঁফালে অৱস্থিত হৃদযন্ত্ৰটোৰ প্ৰশস্ত প্ৰান্ত () ওপৰৰ পিনে আৰু জোঙা শীৰ্ষপ্ৰান্ত () তলৰ ফালে আৰু ই পঞ্চম আৰু ষষ্ঠ কামিহাড়ৰ দ্বাৰা পৰিৱেষ্টিত হৈ থাকে 
হৃদয়াৱৰণ : হৃদযন্ত্ৰটো এখন দ্বি-স্তৰীত আৱৰণৰ দ্বাৰা আবৃত হৈ থাকে,ইয়াক হৃদয়াৱৰণ বোলে হৃদয়াৱৰণৰ বাহ্যিক আৱৰণখনক অংগীয় স্তৰ ( ) আৰু অন্ত: আৱৰণক গহ্বৰাৱৰণী স্তৰ ( ) হৃদয়াৱৰণ বোলে এই আৱৰণ দুখনৰ মধ্যৱৰ্তী স্থানক হৃদয়াৱৰণ গহ্বৰ ( ) বোলে এই গহ্বৰত থকা পনীয়া ৰসে হৃদযন্ত্ৰক বাহ্যিক আঘাতৰ পৰা ৰক্ষা কৰে তথা সংকোচনৰ আৰু প্ৰসাৰণৰ সময়ত হ'ব পৰা ঘৰ্ষণৰ পৰা ৰক্ষা কৰে 
আকাৰ,আয়তন আৰু ওজন : হৃদপিণ্ডৰ আকাৰ ত্ৰিভুজাকৃতিৰ,আঁহত পাত এখিলাৰ দৰে ইয়াৰ দৈঘ্য ১২-১৩ চে.মি. আৰু প্ৰস্থ ৯-১০ চে.মি. প্ৰাপ্তবয়স্ক পুৰুষৰ হৃদপিণ্ডৰ ওজন ২৮০-৩৪০ গ্ৰাম আৰু মহিলাৰ ২৩০-২৮০ গ্ৰাম মানুহৰ হৃদযন্ত্ৰ চাৰিটা কোঠালিযুক্তউচ্চতৰ মাধ্যমিক প্ৰাথমিক জীৱবিদ্যা" লেখক - কৰুণা কান্ত দাস আৰু ড অনুপ কুমাৰ চক্ৰবৰ্ত্তী প্ৰকাশক - শ্ৰী শান্তিৰঞ্জন দে,বীণা লাইব্ৰেৰী,কলেজ হোষ্টেল ৰোড,পানবজাৰ,গুৱাহাটী -৭৮৭০০১, অসম পৃষ্ঠা ৫৬২ 

মৎস্য

মৎস্যবোৰৰ হৃদযন্ত্ৰ দুটা কোঠালিযুক্ত ইয়াৰে এটা অলিন্দ () আৰু আনটো নিলয় () মৎস্যৰ হৃদযন্ত্ৰই কেৱলমাত্ৰ অশুদ্ধ তেজ বহন কৰে দেহৰ বিভিন্ন অংশৰপৰা অহা তেজ প্ৰথমতে পাতল বেৰযুক্ত ছাইনাছ ভেন'ছাছ বা শিৰাকোটৰ ( ) নামৰ কোঠালিত জমা হয় আৰু তাৰ পৰা ছাইনু অলিন্দ ৰন্ধ্ৰ (  ) ৰ দ্বাৰা অলিন্দলৈ আহে অলিন্দৰ সংকোচনৰ ফলত তেজ নিলয় লৈ আহে আৰু ইয়াৰ পৰা এই অশুদ্ধ তেজখিনি অন্তৰ্বাহী ধমনীৰ জৰিয়তে ফুল বা জলক্লোমলৈ আহে এনে ধৰণৰ হৃদযন্ত্ৰক ব্ৰেংকিয়েল হৃদযন্ত্ৰ ( ) বোলে 

উভচৰ

উভচৰৰ হৃদযন্ত্ৰ তিনিটা কোঠালিযুক্ত ইয়াৰে দুটা অলিন্দ আৰু এটা নিলয় অলিন্দ দুটা আন্তঃঅলিন্দ পৰ্দা (  ) ৰ দ্বাৰা এটা আনটোৰ পৰা পৃথক হৈ থাকে সোঁ অলিন্দই ছাইনাছ ভেন'ছাছৰ যোগেদি দূষিত তেজ আৰু বাঁও অলিন্দই ক্লোম শিৰা ( ) ৰ যোগেদি শুদ্ধ তেজ গ্ৰহণ কৰে অলিন্দ দুটা অলিন্দ-নিলয় ৰন্ধ্ৰৰ দ্বাৰা নিলয়ৰ লগত সংযুক্ত উভচৰৰ হৃদযন্ত্ৰত মিশ্ৰিত তেজ থাকে নিলয়ৰ পৰা ধমনীকাণ্ড ( ) ৰ জৰিয়তে তেজ ধমনীৰে শৰীৰৰ বিভিন্ন প্ৰান্তলৈকে প্ৰৱাহিত হয় 

সৰীসৃপ

সৰীসৃপৰ হৃদযন্ত্ৰ অসম্পূৰ্ণভাৱে চাৰিটা কোঠালিত বিভক্ত ইয়াৰ দুটা অলিন্দ আৰু সম্পূৰ্ণকৈ বিভাজিত নোহোৱা এটা নিলয় থাকে (কাছ আৰু ঘঁৰিয়ালৰ ক্ষেত্ৰত হৃদযন্ত্ৰ চাৰিটা কোঠালিযুক্ত-দুটা অলিন্দ আৰু দুটা নিলয়)

তথ্য সংগ্ৰহ

বাহ্যিক সংযোগ

শ্ৰেণী:প্ৰাণীৰ গঠন
শ্ৰেণী:অংগ
শ্ৰেণী:অভ্যন্তৰীণ অংগ